Ήταν Μάρτιος του 2002. Πήγαινα λύκειο και όπως πάντα έπαιζα βιντεοπαιχνίδια σαν τρελός. Όντας «άρρωστος» με το χώρο και μη έχοντας σοβαρή πρόσβαση στο διαδίκτυο, η όλη μου ενημέρωση γύρω από τη βιομηχανία ήταν μέσω περιοδικών, ελληνικών και ξένων. Εκείνη την περίοδο ήταν να κυκλοφορήσει στο ολόφρεσκο και φορμαρισμένο τότε GameCube, το remake του Resident Evil, ενός τίτλου που έπαιξα στο Sega Saturn πριν χρόνια. Τα διθυραμβικά σχόλια του ειδικού Τύπου για το επερχόμενο «REmake» -όπως ήταν η συντομογραφία του τίτλου- δημιούργησαν για εμένα τέτοιο hype που λίγες φορές έχω βιώσει στη ζωή μου. Στην επαρχία, όπου και μεγάλωσα, δεν υπήρχαν καταστήματα που θα μπορούσαν να φέρουν ένα παιχνίδι άμεσα, οπότε υποχρεωνόμασταν να παραγγέλνουμε από μεγάλα καταστήματα της πρωτεύουσας και να περιμένουμε από λίγες έως και αρκετές ημέρες μέχρι να φτάσει ένα στα χέρια μας. Το ίδιο είχε γίνει και με το Resident Evil του GameCube. Μία ολόκληρη παρέα, περίπου πέντε ατόμων, είχαμε βάλει παραγγελία από γνωστό κατάστημα των Αθηνών και περιμέναμε. Προσωπικά περίμενα τόσο που το έβλεπα και στον ύπνο μου, δηλαδή έβλεπα το κινητό μου να χτυπάει και να είναι η κοπέλα από την κούριερ η οποία θα πετάξει την πολυπόθητη ατάκα «Σάκη, έχεις δέμα».\nΉταν Μάρτιος, λοιπόν, και με το σχολείο είχαμε πάει εκδρομή ή περίπατο όπως το έλεγαν οι καθηγητές. Ήταν όμως όντως περίπατος μιας και μεταφερθήκαμε σε διπλανό χωριό που είχε κάτι όμορφα γηπεδάκια. Ήταν η «ημέρα μηδέν», δηλαδή η μέρα που περίμενα τα πέντε Resident Evil να καταφθάσουν στην περιοχή μου. Δε θυμάμαι τίποτα από την εκδρομή, αλλά θυμάμαι πολύ καλά την οθόνη του παλιού μου Sony Ericsson να μένει εκνευριστικά ατάραχη για ώρες. Περνούσαν τα λεπτά, χανόντουσαν και οι ελπίδες ότι εκείνο το βράδυ θα παίζω Resident Evil και θα πρέπει να περιμένω ακόμη μία μέρα. «Θεία δικαιοσύνη» φώναζα από μέσα μου «σήμερα είναι μία ωραία μέρα. Κάντην λιγάκι καλύτερη». Λίγο πριν έρθει το τελειωτικό χτύπημα της ώρας, η οποία δε θα επέτρεπε άλλο τα δέματα να έχουν φτάσει από Αθήνα, το παράξενα ήσυχο κινητό μου, δονήθηκε. Ο αριθμός της κούριερ εμφανίστηκε στην οθόνη του και θυμάμαι να πατάω το «Yes» πλήκτρο με τόση δύναμη που παίζει να άγγιξε την μπαταρία της συσκευής. Και ναι, ακούστηκε το πολυπόθητο «Σάκη έχεις δέμα». Τα υπόλοιπα ήταν απλά εφιαλτικά. Δε θυμάμαι έναν δρόμο ενός μόλις χιλιομέτρου να μοιάζει τόσο μακρύς και ατελείωτος. Και είχα ορκιστεί στον εαυτό μου πως το παιχνίδι θα το παίξω μόνο βράδυ, για να κρατήσει περισσότερο, για να το απολαύσω όπως πρέπει. Και έτσι έγινε. Για τα επόμενα βράδια έζησα μερικές από τις ομορφότερες νύχτες τρόμου που έχω βιώσει.\nΜπορεί τα παραπάνω να μην αρμόζουν σε ένα review, αλλά επειδή πρόκειται για ιδιαίτερη στιγμή της gaming ζωής μου ένιωσα την ανάγκη να τα μοιραστώ μαζί σας. Ας μπω, όμως, στο ψητό. Η Capcom, η οποία τελευταία εμφανίζεται μόνο για επανακυκλοφορίες HD remakes και όχι για κάποιον ουσιαστικότερο λόγο, αποφάσισε πως οι gamers του 2015 θα πρέπει να παίξουν το Resident Evil remake του GameCube. Έκανε κάποιες οπτικές βελτιώσεις στον τίτλο και τον δίνει αυτές τις ημέρες στη δημοσιότητα. Καταρχάς να αναφέρω πως δεν πρόκειται να μπω στη διαδικασία να ασκήσω κριτική σε ένα παιχνίδι που κυκλοφόρησε πριν 13 σχεδόν χρόνια ή αν πάρουμε το original ακόμη περισσότερα. Το μόνο που θα πω είναι πως πρόκειται για ένα από τα καλύτερα βιντεοπαιχνίδια όλων των εποχών και πως ο κάθε ακομπλεξάριστος gamer του σήμερα που δεν έχει ασχοληθεί μαζί του, θα πρέπει να το κάνει άμεσα.\nΠάμε τώρα να δούμε την HD Remaster επανακυκλοφορία του remake του Resident Evil –ναι, τέτοιες περίεργες καταστάσεις ζούμε. Καταρχάς, να ξεκαθαρίσω πως δεν υπάρχουν ουσιαστικές αλλαγές στο παιχνίδι αυτό καθαυτό, οπότε όσοι έχετε ασχοληθεί με την έκδοση του GameCube δε θα βρείτε τίποτα ενδιαφέρον, πέραν της «βελτίωσης» στον τεχνικό τομέα. Και βάζω σε εισαγωγικά τη λέξη βελτίωση διότι η HD έκδοση, προσωπικά με απογοήτευσε οικτρά. Θα ξεκινήσω από τα θετικά. Δοκίμασα την PC έκδοση η οποία τρέχει σε 1080p, στα 60fps και απροβλημάτιστα. Υποστηρίζεται πλήρως controller το οποίο θεωρώ απαραίτητο διότι ο συνδυασμός keyboard & mouse είναι εφιαλτικός για τα tank controls των τότε survival horror. Επιπροσθέτως, δίνεται η επιλογή widescreen απεικόνισης, κατά την οποία έξυπνα οι προγραμματιστές έκαναν το εξής: δίχως να χρειαστεί να κάνουν stretch τίποτα, απλά κόβουν από το πάνω και κάτω μέρος λίγη εικόνα, η οποία φανερώνεται μόνο αν χρειαστεί, δηλαδή αν ο Chris ή Jill βαδίσουν προς εκείνη την κατεύθυνση. Επίσης, βρήκα αισθητά βελτιωμένο τον ήχο και μάλιστα με υποστήριξη πολυκάναλου 5.1.\nΑπό εκεί και πέρα ξεκινάει ο εφιάλτης αυτών που θυμούνται τα REmake ως ένα από τα ομορφότερα παιχνίδια που έπαιξαν ποτέ. Η Capcom έκανε ένα τραγικό λάθος. Βελτίωσε σε βαθμό μη αναμενόμενο τα μοντέλα των χαρακτήρων, τα οποία είναι λεπτομερέστατα και κρυστάλλινα, ενώ δεν κατάφερε να κάνει κάτι αντίστοιχο στα backgrounds. Στην πραγματικότητα ξέχασε πως τα backgrounds δεν ήταν πραγματικά γραφικά, αλλά sprite videos, τα οποία εκτός από το να τα κάνει λιγάκι πιο καθαρά, δε μπορεί να βελτιώσει περισσότερο την ανάλυση.\nΤο αποτέλεσμα είναι οι χαρακτήρες να μοιάζουν σαν μύγα μέσα στο γάλα και η συνολική εικόνα να έχει πολύ άσχημες αντιθέσεις, σε βαθμό που πραγματικά γίνεται ενοχλητικό. Ίσως ένα grain φίλτρο ή κάποια θολούρα να βελτίωνε κάπως το σύνολο, αλλά πραγματικά αυτό που αντίκρισα ήταν το λιγότερο άσχημο. Περίμενα ωστόσο και άλλου είδους βελτιώσεις σε μία επανακυκλοφορία του 2015, όπως βελτιωμένους φωτισμούς, particle effects κλπ, ωστόσο δεν είδα κάτι που να με εντυπωσιάσει. Μέχρι και τα μενού, τα loading screens με τις πόρτες και οι γραμματοσειρές ήταν χαμηλής ανάλυσης, κάτι που δηλώνει προχειρότητα από την Capcom.\nΓια να μου φύγει κάθε αμφιβολία για το άσχημο θέαμα του HD remake, συνέδεσα το GameCube και έπαιξα ξανά το θρυλικό παιχνίδι. Με μισές αναλύσεις, μισά frames και «αναλογικό» σήμα, διαπίστωσα έκπληκτος πως η έκδοση του GameCube, είναι φανερά «ομορφότερη» από την κρυστάλλινη και «βελτιωμένη» έκδοση του PC. Ακόμη και τα χρώματα, μου φάνηκαν πιο ζεστά και γενικότερο το σύνολο μοιάζει περισσότερο μεστό και συμπαγές.\nΔύο είναι τα πιθανά σενάρια, λοιπόν. Είτε το παιχνίδι αυτό, λόγω της ιδιαίτερης τεχνικής απεικόνισης, δε μπορεί να «ντυθεί» με τα δεδομένα του σήμερα, είτε η Capcom παρέδωσε μία ακόμη προχειροδουλειά όσον αφορά επανακυκλοφορία μεγάλου τίτλου του παρελθόντος, του οποίου το όνομα και θέση της στα βιβλία της ιστορίας εκμεταλλεύεται. Προσωπικά, προτιμώ να ασχοληθώ ξανά με την έκδοση του GameCube ή την έκδοση του Wii, παρά με την HD εκδοχή του στο PC. Την παρτίδα την σώζουν τα €19.99 που ζητάει για την έκδοση του PC, μία τιμή που νομίζω πως είναι λογική. Αν θα το πρότεινα σε κάποιους, σίγουρα θα ήταν σε αυτούς που δεν έχουν ασχοληθεί ποτέ με την παιχνιδάρα –επιτρέψτε μου την λαϊκή έκφραση- που άλλαξε πολλά δεδομένα πίσω στο 1996. Οι υπόλοιποι, κατεβάστε τα GameCube από το πατάρι…


Πού ΄σαι, Χριστόδουλε; | ΧΡΥΣΗ ΑΥΓΗ\n← Δραστηριότητες Τοπικών: Θάσος, Ξάνθη, Πέραμα, ΛΑΣΙΤΑ\nΚυκλοφορεί το ημερολόγιο της Χρυσής Αυγής για το έτος 2014 →\n26/12/2013 · 12:00\nΠού ΄σαι, Χριστόδουλε;\nΑυτές τις Άγιες μέρες των Χριστουγέννων η ελπίδα και η προσευχή όλων μας είναι η γέννηση του Θεανθρώπου να σηματοδοτήσει και την αναγέννηση του Γένους μας, το οποίο στενάζει κάτω από τον ζυγό των διεθνών τοκογλύφων.\nΣυναγωνιστές από τον Βόλο, οι οποίοι παρακολούθησαν τη Θεία Λειτουργία στη Μητρόπολη του Αγίου Νικολάου μου μετέφεραν την αλγεινή εντύπωση που τους προκάλεσε η έλλειψη του “δίσκου” για την πριμοδότηση του τρίτου παιδιού των χριστιανικών οικογενειών της Θράκης. Ήταν μια κίνηση με ιδιαίτερο συμβολισμό που είχε ξεκινήσει ο Μακαριστός Χριστόδουλος, το κενό του οποίου είναι δυσαναπλήρωτο.\nΑυτοί που διαδέχθηκαν τον Χριστόδουλο αποδεικνύονται καθημερινά κατώτεροι των περιστάσεων, καθώς δεν έχουν την ίδια ζέση για τον Ελληνισμό. Ο Χριστόδουλος, καταγόμενος από τη Θράκη πονούσε και πολεμούσε για να μην αφελληνιστεί.\nΦέτος αυτήν τη συμβολική δωρέα έχει αναλάβει το ίδρυμα “Σταύρος Νιάρχος”, στερώντας έτσι τη δυνατότητα από το χριστεπώνυμο πλήθος να συμβάλλει σε αυτήν την πράξη. Λογικό ήταν λοιπόν μετά το πέρας της Θείας Λειτουργίας των Χριστουγέννων πολλοί να αναφωνήσουν: “Πού ‘σαι, Χριστόδουλε;”\nΗ Χρυσή Αυγή συνεχίζει τον Αγώνα για Πατρίδα, Ορθοδοξία και Οικογένεια μέχρι τη Νίκη. Καλή λευτεριά στους φυλακισμένους Συναγωνιστές και σε όλο το Έθνος!\nΔιαβάστε περισσότερα: http://www.xryshaygh.com/index.php/enimerosi/view/pou-sai-christodoule#ixzz2oZd4WaXc\nComments Off on Πού ΄σαι, Χριστόδουλε;\nTagged as Πού ΄σαι, Χριστόδουλε


Γλυκά Νερά: Σοκάρει η κατάθεση του 32χρονου – «Τους έδωσα τα λεφτά, το μωρό έκλαιγε, η γυναίκα φώναζε…» – Πού στρέφονται οι έρευνες της ΕΛ. ΑΣ. | TheCaller\nO 32χρονος βρέθηκε στο τμήμα ανθρωποκτονιών της ασφάλειας με τους αξιωματικούς να του δείχνουν ολόσωμες φωτογραφίες σεσημασμένων κακοποιών, σκληρών, εγκληματικών οργανώσεων και φωτογραφίες κακοποιών που έχουν αποφυλακιστεί πρόσφατα προκειμένου να τους δώσει πληροφορίες σχετικά με τους κακοποιούς.\nΟι αστυνομικοί πιστεύουν πως αυτός που οργάνωσε την εισβολή στο σπίτι είχε πληροφορία για τον λόγο αυτό στο στόχαστρο μπαίνουν όλοι όσοι είχαν μπει στο σπίτι για να εργαστούν για την οικογένεια.\nΣοκαριστικά είναι τα όσα περιέγραψε ο 32χρονος πιλότος τους αστυνομικούς. Όπως αποκάλυψε αμέσως στους δράστες το σημείο πού βρίσκονταν τα χρήματα που έψαχναν, αλλά οι εγκληματίες συνέχισαν να ψάχνουν το σπίτι ενώ η γυναίκα φώναζε και και το 11 μηνών μωρό έκλαιγε:\n«Τους είδα ξαφνικά μπροστά μου. Τρεις με κουκούλες full face οι δυο και ο τρίτος φορούσε το κάλυμμα λαιμού που έχουν για τις μηχανές και το είχε σηκωμένο μέχρι τη μύτη. Η σωματοδομή τους ήταν κανονική. Με τα όπλα στα χέρια σημάδευαν άλλες φορές εμένα και άλλες φορές το μωρό. Μιλούσαν πολύ καλά ελληνικά, μου έλεγαν συνέχεια που είναι τα λεφτά ρε. Τους είπα αμέσως πού είχα κρυμμένα τα λεφτά για να τελειώσει γρήγορα το μαρτύριο. Είχαμε αγοράσει ένα οικόπεδο και είχα κάποια λεφτά στο σπίτι για να τα δώσω για κάποιες αρχικές εργασίες. Ακουγα τη γυναίκα μου να φωνάζει συνέχεια για βοήθεια δεμένη στο κρεβάτι και εγώ δεμένος στο πάτωμα. Ουρλιάζαμε να μην μας κάνει κακό. Το μωρό έκλαιγε, η γυναίκα φώναζε και κάποιος ή κάποιοι έψαχναν το σπίτι να βρουν και άλλα χρήματα και κοσμήματα», ανέφερε χαρακτηριστικά και πρόσθεσε: «Ξαφνικά έφυγαν από το δωμάτιο ενώ σταμάτησα να ακούω και τη φωνή της συζύγου μου».\nΕπκήρυξη 300.000 ευρώ για τους δολοφόνους της 20χρονης Καρολάιν\nMε ΚΥΑ του Υπουργείου Προστασίας του Πολίτη, Μιχάλη Χρυσοχοΐδη και του Αναπληρωτή Υπουργού Οικονομικών, Θεόδωρου Σκυλακάκη επικηρύχθηκαν με 300.000 ευρώ οι δράστες της δολοφονίας στα Γλυκά Νερά.\nΜε το ποσό των 300.000 ευρώ επικηρύχθηκαν οι δράστες της δολοφονίας της 20χρονης γυναίκας, που διαπράχθηκε τα ξημερώματα μέσα στο σπίτι της, στα Γλυκά Νερά. Ειδικότερα, στη σχετική ανακοίνωση του υπουργείου Προστασίας του Πολίτη, αναφέρονται τα εξής: «Με σημερινή Κοινή Υπουργική Απόφαση του υπουργού Προστασίας του Πολίτη, Μιχάλη Χρυσοχοΐδη και του αναπληρωτή υπουργού Οικονομικών, Θεόδωρου Σκυλακάκη, προκηρύχθηκε χρηματική αμοιβή ύψους τριακοσίων χιλιάδων (300.000) ευρώ, σε οποιονδήποτε παράσχει στοιχεία και πληροφορίες σε αρμόδια Αρχή που θα οδηγήσουν, στο πλαίσιο των ερευνών που βρίσκονται σε εξέλιξη, στη σύλληψη των δραστών ληστείας μετά φόνου σε βάρος 20χρονης γυναίκας, που διεπράχθη σήμερα, Τρίτη 11 Μαΐου, μέσα στην οικία της στα Γλυκά Νερά Αττικής.Παρακαλούμε όποιος πολίτης γνωρίζει οτιδήποτε σχετικό να επικοινωνήσει με τους τηλεφωνικούς αριθμούς 210-6442694 και 210-6411111 της Διεύθυνσης Ασφάλειας Αττικής. Σημειώνεται ότι για τα πρόσωπα που θα παράσχουν πληροφορίες και στοιχεία θα εξασφαλιστεί ανωνυμία έναντι κάθε Αρχής και οποιουδήποτε τρίτου».\nΧρυσοχοϊδης: Πρόκειται για ένα εξαιρετικά ειδεχθές έγκλημα που διακρίθηκε για την αγριότητά του\n«Είμαι συγκλονισμένος παρά την εμπειρία μου. Πρόκειται για ένα εξαιρετικά ειδεχθές έγκλημα που διακρίθηκε για την αγριότητά του. Τέτοια βαρβαρότητα σπάνια συναντάμε στην Ελλάδα, στην ελληνική κοινωνία, ακόμη και στο έγκλημα. Ήδη η Ελληνική Αστυνομία έχει κινητοποιηθεί άμεσα. Έχουν δημιουργηθεί δύο ομάδες, οι οποίες εξετάζουν από κάθε άποψη, από κάθε πλευρά, την διερεύνηση σε βάθος του εγκλήματος. Πιστεύω στην ικανότητα της ΕΛΑΣ να φτάσει μέχρι το τέλος. Από την πρώτη στιγμή έφτασε η Αστυνομία εκεί. Υπάρχει μια διαρκής κινητοποίηση και διαρκής στήριξη, ψυχολογική, ιατρική και ανθρώπινη στην οικογένεια. Εκφράζω τα συλλυπητήριά μου για τον τόσο άδικο χαμό μιας τόσο νέας γυναίκας» δήλωσε ο υπουργός Προστασίας του Πολίτη, Μιχάλης Χρυσοχοΐδης, κατά την δεύτερη ημέρα του Οικονομικού Φόρουμ των Δελφών, σχετικά με την ληστεία μετά φόνου μιας 20χρονης γυναίκας, δίπλα στην κούνια του μωρού της, που σημειώθηκε τα ξημερώματα σε μεζονέτα στα Γλυκά Νερά.\nΟ εκπρόσωπος Τύπου της ΕΛ.ΑΣ. έκανε λόγο για ένα ειδεχθές έγκλημα που διαπράχθηκε με ιδιαίτερη αγριότητα.\nΜεταξύ άλλων, τόνισε πως «τόση βαρβαρότητα είναι σπάνια για τα δεδομένα της χώρας μας», ενώ πρόσθεσε ότι ειδική ομάδα αξιωματικών της Διεύθυνσης Ασφάλειας Αττικής ανέλαβε της έρευνες προκειμένου να εξιχνιάσει την υπόθεση και να οδηγήσει τους δράστες στη Δικαιοσύνη.\nΟλόκληρη η δήλωση του εκπροσώπου Τύπου της ΕΛ.ΑΣ.


1900 ΧΡΟΝΙΑ ΑΠΟ ΤΗΝ ΑΠΟΚΑΛΥΨΗ ΤΟΥ ΙΩΑΝΝΗ – ΕΡΧΕΤΑΙ ΤΟ «ΤΕΛΟΣ ΤΟΥ ΚΟΣΜΟΥ»; | Η Κόκκινη Σημαία\n← ΟΙ ΚΑΤΑΡΡΕΥΣΕΙΣ ΚΑΙ Η ΑΝΑΓΚΑΙΟΤΗΤΑ ΤΟΥ ΣΟΣΙΑΛΙΣΜΟΥ\nΟ ΜΑΡΞ ΔΕΝ ΑΦΗΣΕ ΣΕ ΚΑΝΕΝΑΝ ΤΗ ΣΦΡΑΓΙΔΑ ΤΗΣ ΟΡΘΟΔΟΞΙΑΣ →\n1900 ΧΡΟΝΙΑ ΑΠΟ ΤΗΝ ΑΠΟΚΑΛΥΨΗ ΤΟΥ ΙΩΑΝΝΗ – ΕΡΧΕΤΑΙ ΤΟ «ΤΕΛΟΣ ΤΟΥ ΚΟΣΜΟΥ»;\nPosted on Σεπτεμβρίου 17, 1995 by Η Κόκκινη Σημαία\nΓ. Ελαφρού – Μ. Μαχά\n17/09/1995, εφημερίδα ΠΡΙΝ\nΠληθαίνουν οι μυστικιστικές και καταστροφικές προφητείες στη στροφή της χιλιετηρίδας.\nΣκηνή πρώτη. Μέσα στό υπέροχο μοναστήρι-φρούριο που δεσπόζει στην Πάτμο, ακολουθώντας εσωτερικές αυλές, βρίσκεσαι στην παλιά (αχρησιμοποίητη τώρα πια) τραπεζαρία της μονής. Το μεγάλο παραλληλόγραμμο τραπέζι είναι μαρμάρινο. Ίσως είναι κατασκευασμένο από τα μάρμαρα του ναού του Απόλλωνα που υπήρχε στο νησί και γκρεμίστηκε από τους οπαδούς της νέας θρησκείας. Στο μισοσκόταδο, δεκάδες πιστοί και άλλοι τόσοι τουρίστες ακούνε ένα ψηλόλιγνο νέο, με μαύρο γένι και μακριά μαλλιά, τυλιγμένο στο μοναχικό ράσο, να τους περιγράφει σκηνές από την Αποκάλυψη του Ιωάννη. Η φωνή του είναι σταθερή και εξιστορεί για το μέλλον τα πιο απίθανα πράγματα. Για τη Δευτέρα Παρουσία που έρχεται σύντομα, αφού τα έξι από τα εφτά σημάδια έχουν ήδη παρουσιαστεί, για το θηρίο που είναι ο Πάπας και πρέπει να εξολοθρευτεί, για το Σατανά που κυριαρχεί στη ζωή μας.\nΣκηνή δεύτερη. Λίγο παρακάτω από τη μονή και την πανέμορφη Χωρά που την αγκαλιάζει, στην πλαγιά που κατεβαίνει προς το φυσικό λιμάνι της Σκάλας, βρίσκεται το σπήλαιο όπου συμφωνά με τη χριστιανική παράδοση ο Ιωάννης έγραψε την Αποκάλυψη. Μέσα στη σπηλιά αυτή, που περικλείνεται εδώ και πολλούς αιώνες από ένα μικρό εκκλησάκι, ο ξεναγός, κοσμικός αυτός, αφού περιγράφει με τον πιο πειστικό τρόπο το πώς ο Ιωάννης άκουσε τη βροντή και το λόγο του Κυρίου, καλεί το αποσβολωμένο κοινό να ακουμπήσει ευλαβικά το σημείο του βράχου που ακουμπούσε ο Ιωάννης το κεφάλι του, όταν υπαγόρευε στον Πρόχορο.\nΑν αυτές οι σκηνές ξετυλίχτηκαν μια τυχαία μέρα του φετινού καλοκαιριού, φανταστείτε τι έχει να γίνει τώρα που πλησιάζουν οι επίσημοι γιορτασμοί για τα 1900 χρόνια από τη συγγραφή της αποκάλυψης του Ιωάννη. Τι είναι όμως αυτό που κάνει μετά από τόσα χρόνια να ξαναγυρνάει τόσος κόσμος σε τέτοιες καταστάσεις θρησκοληψίας και πνευματικής αποβλάκωσης;\nΚι ακόμα πού βρίσκεται η δύναμη του κειμένου του Ιωάννη που, σύμφωνα με κάποιες εκτιμήσεις, αποτελεί το κείμενο για το οποίο γράφτηκαν οι πιο πολλές αναλύσεις, έγιναν οι πιο πολλές απόπειρες σχολιασμού του από οποιοδήποτε άλλο κείμενο στην ιστορία; Στην Ελλάδα τα τελευταία χρόνια δύο μεγάλοι ποιητές ο Σεφέρης και ο Ελύτης, μετέφρασαν το κείμενο αυτό (την εργασία αυτή την ονομάζει «μεταγραφή» ο Σεφέρης και «δεύτερη γραφή» ο Ελύτης, για να δείξουν πως δεν πρόκειται για μετάφραση από ξένη γλώσσα) στα νέα ελληνικά.\nΤο κείμενο του Ιωάννη γράφτηκε μεταξύ 90 και 100 μετά τη θεωρούμενη ως αφετηρία αρίθμησης της σύγχρονης ιστορίας και ανήκει στην αποκαλυπτική φιλολογία, που ήταν πολύ ανεπτυγμένη τότε. Πρόκειται για κείμενο που γράφτηκε σε στιγμές έκστασης, λόγω της επαφής με το θεό όπως υποστηρίζει η εκκλησία, αν και δεν λείπουν και οι συνειρμοί που εξηγούν τη θυελλώδη γραφή της Αποκάλυψης με πιο απλούς τρόπους: Τη χρήση από μεριάς του Ιωάννη ορισμένων προϊόντων της φύσης που οδηγούν σε εκστατικές καταστάσεις. Γι’ όλα αυτά, το κείμενο του Ιωάννη δεν ήταν, τουλάχιστον εκείνη την εποχή, ακατανόητο.\nΌπως τονίζει και ο Σάββας Αγουρίδης, καθηγητής της θεολογικής Σχολής, «δεν είχε ο Ιωάννης πρόβλημα να τον καταλάβουν οι αναγνώστες στους οποίους απευθύνει το κείμενο του. Ήξεραν τη γλώσσα του, ήξεραν τις ιδιορρυθμίες και τα αινίγματα της. Κάποιος, όμως, έξω από τον εκκλησιαστικό αποκαλυπτικό κύκλο τους, παρότι σύγχρονος του Ιωάννη, θα δυσκολευόταν να καταλάβει. Ο «κύκλος» του Ιωάννη δεν ήταν άλλος από τις 7 εκκλησίες της Ασίας. Της Εφέσου, της Σμύρνης, της Περγάμου, των Θυάτειρων, των Σάρδεων, της Φιλαδέλφειας και της Λαοδίκειας. Ο Ιωάννης, πιθανός εξόριστος στην Πάτμο από τους Ρωμαίους, έγραψε ένα μαχητικό συνωμοτικό κείμενο που δεν απευθυνόταν στο πλατύ κοινό και οπωσδήποτε δεν έπρεπε να μπορεί να διαβαστεί από τους Ρωμαίους.\nΗ Αποκάλυψη «προφητεύει» το τέλος της στρατοκρατικής θεοκρατικής ρωμαϊκής αυτοκρατορίας κάτω από τρομερά χτυπήματα του Χριστού-Βασιλέως.\nΌπως γράφει ο Καρλ Κάουτσκι το 1908 στο βιβλίο του η καταγωγή του Χριστιανισμού, η Αποκάλυψη «συντάχτηκε, κατά πάσα πιθανότητα, την εποχή που ο Βεσπασιανός και αργότερα ο Τίτος πολιορκούσαν την Ιερουσαλήμ».\nΤο κείμενο του Ιωάννη δεν είναι λοιπόν τόσο αποκρυφιστικό και οπωσδήποτε όχι προφητικό. Περισσότερο έχει ένα μαχητικό, προπαγανδιστικό χαρακτήρα. Όμως, πάνω σ’ αυτό βασίστηκαν πλήθος αυθαίρετες ερμηνείες. Ειδικά στη Δύση, ανάλογα με τις απαιτήσεις που είχε ο κάβε ερμηνευτής. Αλλά και στην Ανατολή, μεταξύ 1700-1821, όπως αναφέρει ο καθηγητής Αγουρίδης, «γράφτηκαν τριανταπέντε (352) εξηγήσεις στην Αποκάλυψη. Όλες ως θηρίο εκλαμβάνουν τον Μωάμεθ ή τον Πάπα. «Βαβυλών» είναι η Κωνσταντινούπολη ή και η Ρώμη. Η νέα πόλη του θεού είναι η επανασύσταση της βυζαντινής αυτοκρατορίας». Παρόμοιες απόψεις συναντάμε και κατά το 19ο αιώνα στην Ελλάδα του εθνοκεντρισμού και της Μεγάλης Ιδέας; ανακατάληψη της Κωνσταντινούπολης, Κόκκινη Μηλιά κ.λ.π.\nΓιατί, όμως, η αποκαλυπτική φιλολογία επανέρχεται με ορμή; Ο Ουμπέτο Έκο, στη δικιά του προσέγγιση το 1973, σημειώνει πως «η Αποκάλυψη θα κάνει την εμφάνιση της μόνο την κάθε φορά που μια ιστορική περίοδος θα το απαιτεί, δηλαδή κάθε φορά που οι συνθήκες αβεβαιότητος και αστάθειας θα δημιουργούν την επιθυμία για διαφορετικές καταλήξεις των γεγονότων και οπωσδήποτε θα ενισχύουν την άποψη ότι η μεγάλη καταστροφή πλησιάζει».\nΗ έντονη εσχατολογική και μεσαιωνική φιλολογία έχει αναπτυχθεί κυρίως σε δυο ιστορικές περιόδους μέχρι τώρα. Τον πρώτο αιώνα μετά το θεωρούμενο θάνατο του Ιησού και στα τέλη της πρώτης χιλιετίας. Εμφανίζεται ξανά στις μέρες μας, ειδικά μπροστά στο κατώφλι του 2000. Αυτές οι τρεις εποχές-σταθμοί φαίνονται να έχουν ορισμένες αναλογίες.\nΤα πρώτα 100 χρόνια σημαδεύονται από τη βαθμιαία παρακμή της ρωμαϊκής αυτοκρατορίας και κοινωνίας. Υπάρχει τρομερή ταξική καταπίεση, μεγάλες αντιθέσεις, αλλά και γενικότερο σάπισμα, καθώς δεν φαίνονται κοινωνικές δυνάμεις ικανές να προωθήσουν μια ριζική κοινωνική αλλαγή.\nΌπως γράφει ο Κάουτσκι στο προαναφερόμενο έργο του, «στο τέλος της Δημοκρατίας και σ’ όλο τον καιρό της Αυτοκρατορίας, η ρωμαϊκή κοινωνία έκλεισε μέσα της πολύ ταξικό μίσος και πολλούς ταξικούς αγώνες, εξεγέρσεις και εμφυλίους πολέμους, έναν απέραντο πόθο για μια άλλη, καλύτερη ζωή, για μια αλλαγή στο κοινωνικό σύστημα, καμία όμως προσπάθεια για ένα καινούριο, ανώτερο σύστημα παραγωγής».\nΑυτό το κλίμα ήταν ακόμα πιο έντονο στην περιοχή της Ιουδαίας και ευρύτερα στην Ασία, καθώς συνδεόταν και με το αίτημα της εθνικής απελευθέρωσης. Αλλεπάλληλες εξεγέρσεις εκείνα τα χρόνια πνίγηκαν στο αίμα, δημιουργώντας τρομερό μίσος, βίαιη τάση για εκδίκηση στους καταπιεζόμενους. Αυτό το στοιχείο ξεχειλίζει και στο έργο του Ιωάννη.\nΌσο περισσότερο γινόταν βασανιστική η ζωή των ανθρώπων τόσο πιο απεγνωσμένα έτρεφαν την ελπίδα μιας επανάστασης που θα τους οδηγούσε σε μια καλύτερη ζωή. Και η επανάσταση αυτή ήταν ο Μεσσίας, που όλο και περισσότερο έπρεπε να στηριχθεί σε υπεράνθρωπες δυνάμεις και θαύματα, για να υπερκεράσει τον συσχετισμό δυνάμεων που ήταν αρνητικός. Όπως υποστηρίζει ο Κάουτσκι «η πίστη στην Ανάσταση ήταν ένα μαχητικό σύνθημα».\nΑνάλογα, την περίοδο του Μεσαίωνα, όπου ξανααναπτύσσεται η αποκαλυπτική φιλολογία, η κατάσταση στην Ευρώπη είναι τραγική. Όπως σημειώνει ο Έκο, «η περίοδος από τον 7ο έως το 10ο αιώνα μ.Χ. είναι η περίοδος με τη μεγαλύτερη αβεβαιότητα και τα περισσότερα βάσανα που γνώρισε η Ευρώπη στη διάρκεια των τελευταίων τριών χιλιάδων χρόνων. Κάθε μυαλωμένο άτομο είχε την τάση να πιστεύει ότι το τέλος βρίσκονταν πολύ κοντά. Ο Μεσαίωνας είναι μια εποχή πείνας. Δεν μιλάμε για περιοδικές ελλείψεις τροφίμων, αλλά για πείνα ενδημική».\nΤαυτόχρονα, οι συμμορίες κυριαρχούν, κάθε κεντρική κυβέρνηση έχει καταρρεύσει, η γη έχει στερέψει, οι ατμοσφαιρικές συνθήκες έγιναν πολύ άσχημες. Έτσι, η Αποκάλυψη με τους ιππότες της φαίνεται στον εξουθενωμένο άνθρωπο του Μεσαίωνα σαν χρονικό των δικών τους ημερών. Οι εφτά σφραγίδες, που προκαλούν τρόμο στο διάβασμα τους, θυμίζουν στιγμές της καθημερινότητας τους.\nΣήμερα, στο κατώφλι του 2000, η φιλολογία της Αποκάλυψης γνωρίζει νέα άνθηση. Ένα κύμα ανορθολογισμού κουρσεύει τις συνειδήσεις. Τα εκρηκτικά κοινωνικά προβλήματα και η ταυτόχρονη έλλειψη διεξόδων, κοινωνικού οράματος και ανατρεπτικής μαζικής πρακτικής, η τεχνοκρατική ανάπτυξη της επιστήμης, αλλά και η έλλειψη ενός σύγχρονου επιστημονικού ανθρωπισμού, οι αναπτυσσόμενες και συχνά ανεπανόρθωτες καταστροφές του περιβάλλοντος που συσχετίζονται με το τέλος του κόσμου δημιουργούν πρόσφορο έδαφος για ανανέωση του «μεσσιανισμού».\nΑιρέσεις, θρησκόληπτοι που δολοφονούν ή αυτοκτονούν, κυνηγητό του 666 (που σημειωτέον, όπως γράφει ο Σεφέρης, στα εβραϊκά δεν σημαίνει Σατανάς αλλά… Καίσαρ Μέρων), δημιουργία του κλίματος για νέο κυνήγι μαγισσών ή σατανικών. Αλλά και εθνικισμοί, ελληνοορθόδοξη τάξη, αιματοκύλισμα στα Βαλκάνια και όχι μόνο – να το περιβάλλον όπου η αποκαλυπτική φιλολογία βρίσκει ξανά γόνιμο έδαφος. Και εκτός από γόνιμο είναι και δηλητηριασμένο.\nΗ πνευματική εξουσία γίνεται…υλική\nΕίναι σίγουρο πως οι εκδηλώσεις που προγραμματίζει η Εκκλησία για τα 1900 χρόνια της Αποκάλυψης δεν είναι από αυτές που μας έχει συνηθίσει, τουλάχιστον η Ορθόδοξη Εκκλησία. Παγκόσμιο Οικολογικό Συμπόσιο περιλαμβάνεται στο πρόγραμμα με θέμα «Αποκάλυψη και Περιβάλλον». Το συμπόσιο θα είναι υπό την αιγίδα του Οικουμενικού Πατριάρχη Βαρθολομαίου και του Λούκα του Εδιμβούργου Φιλίππου. Στους προσκεκλημένους φιγουράρουν συμμετοχές όπως του Α. Γκορ, αντιπροέδρου των ΗΠΑ ή του Ντέσμον Τούτου, επισκόπου της Μ. Αφρικής, γνωστού για τον αγώνα του ενάντια στο απαρτχάιντ. Μάλιστα, το συμπόσιο είναι στην ουσία μια κρουαζιέρα στο Αιγαίο, αφού θα γίνει εν πλω από τον Πειραιά προς την Πάτμο, με ενδιάμεσους σταθμούς… την Κωνσταντινούπολη και την Έφεσο. Το κοσμοπολίτικο αυτό ταξίδι θα διαρκέσει πέντε μέρες, από 20 έως 25 Σεπτέμβρη.\nΔιοργανώνεται και ένα δεύτερο Διεθνές Επιστημονικό Συμπόσιο, με θέμα την ιστορική, φιλολογική, θεολογική, οικολογική, και μελλοντολογική θεώρηση της Αποκάλυψης.\nΟι δραστηριότητες αυτές ενισχύουν την τάση που είναι φανερή όλο το τελευταίο διάστημα για μια αύξηση όχι μόνο της επιρροής της Εκκλησίας από φιλοσοφική άποψη, αλλά και για ενεργότερο κοινωνικό και πολιτικό ρόλο, Οι ενδείξεις είναι συνεχείς.\nΈχει γίνει πια «in», για παράδειγμα, σε όλα τα κανάλια, στις πιο διαφορετικές συζητήσεις, να παρευρίσκεται και ένας ρασοφόρος για να εκφράσει τη γνώμη της «πολιτείας του ουρανού».\nΤαυτόχρονα, η Εκκλησία προσπαθεί να εκσυγχρονιστεί για να ανταποκριθεί καλύτερα στο ρόλο της. Γι’ αυτό βλέπουμε να ανοίγει και θέματα που απηχούν τις σύγχρονες ανησυχίες των ανθρώπων, όπως η οικολογία.\nΕκσυγχρονισμός βέβαια υπάρχει και όσον αφορά τις μορφές. Χαρακτηριστικό είναι πως αρχίζουν να κυκλοφορούν και CD-ROM.,, χριστιανικού περιεχομένου. Ένα απ’ αυτά, που ονομάζεται «Φανάρι της Ορθοδοξίας» και κυκλοφορεί με τις ευλογίες του Πατριάρχη, ξεναγεί στο Πατριαρχείο της Κωνσταντινούπολης και υπόσχεται υψηλή διασύνδεση με τα «θεία». Link με τα επουράνια δηλαδή και «αν δεν πήγες στην εκκλησία, το χρέος σου θα το κάνεις», όπως υπόσχονται οι κατασκευαστές. Μόνο που δεν μας λένε πώς ακριβώς. Μετάνοια και… enter;\nΒέβαια, αυτή η έντονη δραστηριότητα της Εκκλησίας ενισχύεται εδικά το τελευταίο διάστημα από το κράτος και την κυβέρνηση. Η υποστήριξη είναι καταρχήν πολιτική, με την έννοια πως η Εκκλησία όχι μόνο δεν διαχωρίζεται από το κράτος, όπως θα έπρεπε, αλλά της δίνεται ενεργός ρόλος. Ποιος δεν θυμάται στη «μακεδονική εκστρατεία» το ρόλο που έπαιξαν οι παπάδες. Επίσης, το πρόσφατο αν και καθυστερημένο πάθος του Αντρέα για την Εκκλησία, τα αλλεπάλληλα προσκυνήματα του πρωθυπουργικού ζεύγους.\nΌμως, η υποστήριξη είναι και υλική, συγκεκριμένη. Για παράδειγμα, για τον εορτασμό των 1900 χρόνων στην Πάτμο ξοδεύτηκαν 650 εκατομμύρια δραχμές, χώρια τις εργατοώρες των 13 υπουργών και υφυπουργών που συνεδριάζουν για το θέμα υπό την προεδρία της διευθύντριας του γραφείου του πρωθυπουργού και συζύγου του.\nΣτην Τήνο, όπου είχε γίνει το προηγούμενο προσκύνημα, ο Ανδρέας Παπανδρέου ανακηρύχτηκε «Μέγας Ευεργέτης του ιδρύματος της Παναγίας Ευαγγελίστριας Τήνου». Και γιατί όχι; Το ίδρυμα είχε κάθε λόγο να ευχαριστήσει τον πρωθυπουργό, αφού με νομοθετική παρέμβαση δική του (και της συζύγου του, όπως «διέρρευσε» στον Τύπο), έγινε δυνατό να απαλλαγεί το ίδρυμα από τα χρέη του προς το Δημόσιο, αλλά και από τη γενικότερη υποχρέωση καταβολής κάθε εισφοράς!!! (Κάτι για φοροαπαλλαγές λέγαμε).\nΕπίσης, σύμφωνα με πληροφορίες μας, αντίστοιχη δραστηριοποίηση εμφανίζει και τον Άγιο Όρος που έχει χρίσει τον Αρσένιο «υπουργό Εξωτερικών», υπεύθυνο δηλαδή για τη διαπραγμάτευση με την κυβέρνηση. Ο Αρσένιος μεταβιβάζει πιεστικά αιτήματα και οικονομικού χαρακτήρα και η κυβέρνηση φέρεται αμυνόμενη.\nΠέρα από προσωπικές συγκυρίες, φαίνεται να προσπαθεί το ΠΑΣΟΚ από τη μια να αλλάξει το ακροατήριο του, επιδρώντας σε πιο καθυστερημένες μάζες που επηρεάζονται άμεσα από τη θρησκεία (όπως έκανε από παλιά στη Θεσσαλονίκη ο Στέλιος Παπαθεμελής) και, από την άλλη, να δημιουργήσει κάποια κοινωνικά και ιδεολογικά ερείσματα για να προχωρήσει μια ελληνορθόδοξη εθνικιστική γραμμή. Και στις δύο περιπτώσεις οι κίνδυνοι ενίσχυσης ενός πρωτόγονου βαθμού συντηρητισμού είναι μεγάλοι.\nΑπέναντι σ’ αυτή τη λαίλαπα η επίσημη Αριστερά δεν μπορεί να ορθώσει αποτελεσματική αντίσταση. Είτε γιατί εδώ και πολλά χρόνια θεώρησε το θέμα της θρησκείας ταμπού και άσχετο με τον πολιτικό-ταξικό αγώνα είτε γιατί η θεωρητική και αξιακή της ανεπάρκεια δεν τη βοηθάει να αντισταθεί στη σφοδρή επίθεση των σύγχρονων ιπποτών της Αποκάλυψης. Ας μην ξεχνάμε εξ’ άλλου, πως αρκετοί αριστεροί τροφοδότησαν το ρεύμα της «νεοορθοδοξίας» παλιότερα και ενός ελληνοπρεπούς «αντιιμπεριαλισμού» σήμερα.


Γερμανικά δημοσιεύματα:Οι Έλληνες θέλουν να μας δουν να υποφέρουμε - Ειδήσεις Newsit.gr\nNewsit / Αθλητικά / Γερμανικά δημοσιεύματα:Οι Έλληνες θέλουν να μας δουν να υποφέρουμε\nΔημοσιεύθηκε: 19.06.2012 | 11:34\nΟ προημιτελικός αγώνας της Γερμανίας με την Ελλάδα στο Euro 2012, είχε και πολιτικές προεκτάσεις κάτι που φαίνεται από τα δημοσιεύματα και στις δύο χώρες.\nΜετά την πρόκριση της Ελλάδας, οι ελληνικές εφημερίδες προέταξαν την κόντρα με την Γερμανία, χρησιμοποιώντας τίτλους όπως: «Φέρτε μας την Μέρκελ».\nΟι Γερμανοί «απάντησαν». Η εφημερίδα Bild αφού αναδημοσίευσε τα πρωτοσέλιδα των ελληνικών εφημερίδων, χαρακτήρισε «δηλητήριο» τους τίτλους και χρεοκοπομένους τους Έλληνες.\nΗ «Morgenpost» κυκλοφορεί με τίτλο «Οι Έλληνες θέλουν να μας δουν να υποφέρουμε». Και η εφημερίδα του Αμβούργου κάνει αναφορά στα ελληνικά μέσα ενώ γράφει χαρακτηριστικά:\n«Οι Έλληνες θέλουν εκδίκηση. Ο προημιτελικός της Παρασκευής είναι κάτι παραπάνω από ένα παιχνίδι γι’ αυτούς. Για τους Έλληνες είναι ένα παιχνίδι που θέλουν να κερδίσουν για να γιατρέψουν τις πληγωμένες ψυχές τους, έστω και για λίγο. Θέλουν να είναι μια νύχτα που η μεγάλη Γερμανία θα υποφέρει, όσο περισσότερο και όσο πιο βίαια γίνεται.»\nΗ Γερμανική εφημερίδα φιλοξενεί και δηλώσεις τριών Ελλήνων που δουλεύουν στην Γερμανία: «Είμαι Έλληνας, αλλά αγαπώ τη Γερμανία. Η πολιτική δεν έχει θέση, το ποδόσφαιρο είναι παιχνίδι», αναφέρει ο 49χρονος Νίκος Κωνσταντινίδης, ιδιοκτήτης της ταβέρνας «Hellas».\n«Κατακτήσαμε το Euro 2004 με τον Ότο Ρεχάγκελ και οι Γερμανοί το χάρηκαν. Αυτό για μένα δείχνει επίπεδο. Πιστεύω πως η Γερμανία θα νικήσει με 2-1. Όμως το ματς δεν έχει πολιτικό χαρακτήρα», τονίζει ο 64χρονος Παύλος Τσόκας που έχει την ταβέρνα «Olympos».\nΟ 41χρονος Σπύρος Τσόκας, που εργάζεται ως στέλεχος επιχείρησης στη Γερμανία, δηλώνει: «Φυσικά μία νίκη θα δώσει χαρά σε όλους τους Έλληνες, αλλά δεν θα βάλει τέλος στην κρίση. Εγώ έχω γεννηθεί στη Γερμανία κι έχω και τις δύο σημαίες στο σπίτι μου.»


Κλίμα Βασιλεία - meteoblue\nKanton Basel-Stadt, Ελβετία, 47.56°Β 7.57°Α 279μ από ΜΣΘ\n30 χρόνια ιστορικών δεδομένων καιρού για την τοποθεσία Βασιλεία μπορούν να αποκτηθούν με το history+. Κάντε λήψη μεταβλητών όπως η θερμοκρασία, ο άνεμος, τα σύννεφα και ο υετός σε μορφή αρχείου CSV για οποιοδήποτε μέρος στη Γη. Οι τελευταίες 2 εβδομάδες δεδομένων καιρού για την τοποθεσία Βασιλεία είναι διαθέσιμες για δωρεάν αξιολόγηση εδώ.\nΗ «ημερήσια μέση μέγιστη" (συμπαγής κόκκινη γραμμή) δείχνει τη μέγιστη θερμοκρασία μιας μέσης ημέρας για κάθε μήνα για Βασιλεία. Ομοίως, "ημερήσια μέση ελάχιστη" (συμπαγής μπλε γραμμή) δείχνει τη μέση ελάχιστη θερμοκρασία. Οι ζεστέςημέρες και κρύες νύχτες (διακεκομμένες κόκκινες και μπλε γραμμές) δείχνουν τον μέσο όρο της πιο ζεστής μέρας και πιο κρύας νύχτας του κάθε μήνα για τα τελευταία 30 χρόνια. Για τον προγραμματισμό των διακοπών σας, θα πρέπει να αναμένετε τις μέσες θερμοκρασίες, και να είστε προετοιμασμένοι για πιο ζεστές και πιο κρύες ημέρες. Οι εντάσεις του ανέμου δεν εμφανίζονται από προεπιλογή, αλλά μπορούν να ενεργοποιηθούν στο κάτω μέρος του γραφήματος.\nΤο διάγραμμα μέγιστης θερμοκρασίας για Βασιλεία εμφανίζει πόσες ημέρες ανά μήνα επιτυγχάνονται συγκεκριμένες θερμοκρασίες. Το Dubai, μια από τα πιο θερμές πόλεις πάνω στη Γη, δεν έχει κάτω από 40 ° C σχεδόν καμία ήμερα τον Ιούλιο. Μπορείτε επίσης να δείτε τους κρύους χειμώνες στη Μόσχα όπου λίγες μέρες δεν φθάνουν ούτε τους -10 ° C ως ημερήσιο μέγιστο.\nΤο διάγραμμα υετού για Βασιλεία δείχνει πόσες ημέρες ανά μήνα, επιτυγχάνονται ορισμένα ποσά υετού. Σε τροπικά και μουσωνικά κλίματα, τα ποσά μπορεί να υποεκτιμόνται.\nΤο διάγραμμα για Βασιλεία δείχνει τις ημέρες ανά μήνα, κατά τις οποίες ο άνεμος φθάνει μια ορισμένη ταχύτητα. Ένα ενδιαφέρον παράδειγμα είναι το Οροπέδιο του Θιβέτ, όπου ο μουσώνας δημιουργεί σταθερά ισχυρούς ανέμους από τον Δεκέμβριο μέχρι τον Απρίλιο και ασθενείς ανέμους από τον Ιούνιο μέχρι τον Οκτώβριο.\nΤο ροδόγραμμα για Βασιλεία δείχνει πόσες ώρες ετησίως ο άνεμος φυσάει από την υποδεικνυόμενη διεύθυνση. Παράδειγμα ΝΔ: ο άνεμος φυσά από τα Νότιο-Δυτικά (ΝΔ) πρός τα Βορειοανατολικά (ΒΑ). Στο Cape Horn, το νοτιότερο σημείο της Νότιας Αμερικής, υπάρχει ένας συνεχής ισχυρός δυτικός άνεμος, γεγονός που καθιστά τη διέλευση από την Ανατολή πρός τη Δύση πολύ δύσκολη, ειδικά για ιστιοπλοϊκά σκάφη.


Στίγμα στο χάος - του Γιάννη Σμίχελη - SOLidarity Web Radio\nΣτίγμα στο χάος – του Γιάννη Σμίχελη\nΤα εφηβικά μου χρόνια τα πέρασα στον Άγιο Νικόλαο της Κρήτης όπου η οικογένεια μου λειτουργούσε το εστιατόριο Ίτανος στο κέντρο της πόλης. Την περίοδο 1989-1995 σπούδασα επιτυχώς κοινωνιολογία στο Πάντειο πανεπιστήμιο, ενώ από το 1996 έως το 2000 συμμετείχα στο μεταπτυχιακό πρόγραμμα νεότερης και σύγχρονης ιστορίας του πανεπιστημίου Κρήτης στο Ρέθυμνο, δίχως να ολοκληρώσω τις σπουδές μου. Από το 2000 έως το 2012 εργάστηκα και αργότερα διεύθυνα το οικογενειακό εστιατόριο Ίτανος στον Άγιο Νικόλαο. Το 2012 λόγω οικονομικής κρίσης μεταναστεύω στην Γερμανία, όπου για τα επόμενα τρία χρόνια εργάζομαι σε διαφορετικά ελληνικά εστιατόρια.Από το 2016 εργάζομαι στον τομέα φροντίδας ηλικιωμένων των κοινωνικών υπηρεσιών του Δήμου Κολωνίας, ενώ έχω ολοκληρώσει με επιτυχία το τριετές πρόγραμμα εκπαίδευσης φροντίδας ηλικιωμένων στο κέντρο σεμιναρίων των κοινωνικών υπηρεσιών του Δήμου Κολωνίας. Ποιήματα μου έχω αναρτήσει στο διαδίκτυο στις λογοτεχνικές σελίδες: ρεφενέ, της Ελένης Μπάλλιου, Λέξημα, στίχοι, η λέσχη του βιβλίου.\nΓιώργος Σεφέρης: ”Κι ο άνθρωπος κατάντησε πραμάτεια”


Το ξενοδοχείο της ακολασίας - Σε αυτό συχνάζουν οι μεγαλύτεροι ηθοποιοί - Newsbomb\nGOSSIP 22/11/2020 12:09\nΤο όνομά του είναι συνώνυμο του σεξ. Νύχτες ακολασίας έχουν γράψει τη δική τους ιστορία. Εκεί οι πελάτες πληρώνουν πρώτα την εχεμύθεια και στη συνέχεια τις απόλυτες ανέσεις. Το Newsbomb.gr σας ανοίγει τις πόρτες του θρυλικού Chateau Marmont!\nΓια περισσότερα από 90 χρόνια στέκει επιβλητικό σε μια πλαγιά της Sunset Boulevard Η πολυτέλεια ξεπερνά κάθε φαντασία. Η ρετρό ατμόσφαιρα του παλιού κάστρου, σχεδιασμένο σε γαλλικό τύπο ταξιδεύει τον επισκέπτη σε μια άλλη εποχή. Το Chateau Marmont είναι το ξενοδοχείο όπου οι ιστορίες που κρύβονται μέσα στα πανάκριβα δωμάτιά του, φτάνουν στα όρια του μύθου.\nΤο θρυλικότερο ξενοδοχείο του πλανήτη\nΝύχτες ακολασίας που το Λος Άντζελες ψιθύριζε, με πρωταγωνιστές τους μεγαλύτερους σταρ του παγκοσμίου κινηματογράφου, αναβίωσαν μέσα από το βιβλίο το «Κάστρο στο Ηλιοβασίλεμα» (The castle on sunset), όπου ο συγγραφέας Σον Λέβι το περιγράφει ως ένα «καταφύγιο, όπου η συμβατική ηθική κρίση είχε χαθεί, όπου οι τάσεις των επισκεπτών για σεξ ή ποτά ή ναρκωτικά δεν τηρούνταν απλά, αλλά ήταν ευρέως αποδεκτές».\nΠίσω από τις βαριές πόρτες του Chateau Marmont άφησε την τελευταία πνοή ο Τζον Μπελούσι από υπερβολική δόση ναρκωτικών. Στο ασανσέρ του Chateau Marmont η Σκάρλετ Γιόχανσον και ο Μπενίσιο Ντελ Τόρο επιδόθηκαν σε αχαλίνωτο σεξ, με τους παριστάμενους να αντιδρούν σαν να μην συμβαίνει τίποτα!\nΔιαβάστε παρακάτω τις ιστορίες που κρύβει το ξενοδοχείο-μύθος του Χόλιγουντ και μετά θα σιγουρευτείτε για το ρητό «και οι τοίχοι έχουν αυτιά»!\nΟ θάνατος του Tζον Μπελούσι\nΑναμφίβολα αν έχει σημαδέψει κάτι το όνομα του Chateau Marmont, αυτό είναι ο θάνατος του Τζον Μπελούσι.\nΟ εθισμός του στα ναρκωτικά ήταν γνωστός σε όλους και μάταια οι δικοί του άνθρωποι προσπαθούσαν να τον πείσουν να μπει σε πρόγραμμα απεξάρτησης. Εκείνος προτίμησε να αποσυρθεί σε ένα από τα μπανγκαλόου του Chateau Marmont, όπου στις 5 Μαρτίου τον βρήκαν αναίσθητο από υπερβολική δόση ναρκωτικών ο προσωπικός του γυμναστής και ο σωματοφύλακάς του. Το Chateau Marmont δεν άργησε να γίνει σύντομα γνωστό και ως το «ξενοδοχείο που πέθανε ο Μπελούσι». Οι τελευταίοι άνθρωποι που τον είχαν δει, ήταν οι κολλητοί του Ρόμπερτ Ντε Νίρο και Ρόμπιν Γουίλιαμς.\nΌλο το Χόλιγουντ όταν ήθελε να... πατήσει το στεφάνι του, επέλεγε φυσικά το Chateau Marmont.\nΚλασική είναι η ιστορία της Τζιν Χάρλοου, η οποία στα 22 της είχε παντρευτεί ήδη 3 φορές (!) και ενώ απολάμβανε με τον σύζυγό της τις πρώτες ημέρες του γάμου τους, παράλληλα είχε και μια σουίτα για τους εραστές της!\nH Τζιν Χάρλοου με τον Κλαρκ Γκέιμπλ και τον σκηνοθέτη Τζακ Κόνγουεϊ στα γυρίσματα της ταινίας «Σαρατόγκα»\nΑυτή είναι φυσικά μια από τις διασημότερες ιστορίες απιστίες. Ρόμπερτ Ντε Νίρο, Γκρέις Κέλι, Βίβιαν Γουντ, Ντένις Χόπερ και πολλοί ακόμη δοκίμαζαν τις αντοχές της εχεμύθειας του προσωπικού με τα διάφορα ταίρια τους.\nΔεν υπάρχει σταρ που να μην έχει δοκιμάσει τα... κρεβάτια του θρυλικού ξενοδοχείου. Όμως η Γκρέις Κέλι, ήταν εκείνη, σύμφωνα πάντα με το βιβλίο «The castle on sunset», η οποία πήγαινε πιο συχνά από οποιονδήποτε με άλλον εραστή.\nΤο ξενοδοχείο βρίσκεται στο κεντρικότερο σημείο του Λος Άντζελες\nΟ θρυλικός καρδιοκατακτητής, Έρολ Φλιν, ήταν και εκείνος ένας από τους σταρ που άλλαζε τις ερωμένες του σαν τα πουκάμισα. Βέβαια, έμεινε στα... μαύρα κατάστιχα του ξενοδοχείου και για τους πολλούς και «φουσκωμένους» λογαριασμούς!\nΤο 1968 το θρυλικό συγκρότημα βρέθηκε στο ξενοδοχείο. Φυσικά πάρταρε διαρκώς, με γυμνά κορίτσια να τρέχουν στους διαδρόμους ενώ τα μέλη του συγκροτήματος δεν σταματούσαν να παραγγέλνουν αλκοόλ και να κάνουν φασαρία.\nΟι Led Zeppelin με την τραγουδίστρια Σάντι Ντένι\nΗ διοίκηση του ξενοδοχείου αποφάσισε τότε να τους στείλει σε ένα εκ των μπανγκαλόουζ που υπάρχουν διαθέσιμα, καθώς δεχόταν παράπονα από τους άλλους πελάτες.\nΤο ασανσέρ του πάθους και άλλες ιστορίες\nΣτη σφαίρα του... θρύλου πέρασε η βραδιά μετά την απονομή των Οσκαρ το 2004, όταν η Σκάρλετ Γιόχανσον και ο Μπενίσιο Ντελ Τόρο έκαναν σεξ στο ασανσέρ, ενώ ο Τζόνι Ντεπ και η Κέιτ Μος, όταν ήταν ζευγάρι είχαν κάνει σεξ και στα 63 δωμάτια του ξενοδοχείου!\nΤη δική της ιστορία έχει γράψει η Σκάρλετ Γιόχανσον στο Chateau...\nΝα σημειωθεί πάντως πως η διοίκηση του Chateau Marmont διατηρεί και κάποιους πολύ αυστηρούς κανόνες, καθώς κατά καιρούς έχει αποβάλει επισκέπτες που δεν τήρησαν ποτέ τους καλούς τρόπους.\nΑνάμεσά τους η Λίντσεϊ Λόχαν και η Μπρίτνεϊ Σπίαρς, με την δεύτερη μάλιστα να καταρρέει σε ένα από τα δωμάτια μετά από μια νύχτα γεμάτη αλκοόλ και ναρκωτικά.


Συζήτηση με spot και συναυλία σήμερα στην Πλατεία Σαπφούς | StoNisi.gr\nΗ Τομεακή Οργάνωση Λέσβου της ΚΝΕ, μπροστά στη διεξαγωγή του 30ου «Αντιιμπεριαλιστικού Διημέρου»-Κατασκήνωσης της στα Τσαμάκια στις 9-10-11 Ιουλίου, ξεκινάει μια σειρά από μικρά και μεγάλα event για να φτάσει παντού το κάλεσμα του Διημέρου.\nΤόσο σήμερα, όσο και σε άλλες ημερομηνίες που θα ανακοινωθούν, στην Πλατεία Σαπφούς , τα μέλη και οι φίλοι της ΚΝΕ, θα κάνουν «μικρά spoil» για όσα θα συναντήσουν φέτος οι κατασκηνωτές, διοργανώνοντας δραστηριότητες ανοιχτές για όλους.\nΣήμερα Παρασκευή στις 8 το βράδυ, θα γίνει μικρή συζήτηση για το περιεχόμενο του Διημέρου, με το Δημήτρη Ευσταθίου, γραμματέα του Τομεακού Συμβουλίου Λέσβου της ΚΝΕ.\nΑμέσως μετά θα γίνει παρουσίαση από το μουσικό συγκρότημα «Το Ξεκούρδιστο Μήλο» και η βραδιά θα κλείσει με αφιέρωμα στο ρεμπέτικο τραγούδι με τους Γιάννη Κακαρώνη και Στέλιο Σπυριδάκη.\nΑύριο Σάββατο το πρώτο ραντεβού δίνεται στις 10:30 το πρωί στο άλσος Τσαμάκια, όπου θα γίνουν δράσεις εθελοντικού καθαρισμού και μικρή συζήτηση με θέμα «Ατομική ευθύνη και η καταστροφή του περιβάλλοντος, ή κάτι...βρωμάει εδώ». Και στις 5 το απόγευμα στην Πλαζ Τσαμάκια θα διεξαχθούν αγώνες beach volley!\nΔηλώσεις συμμετοχής στην Κατασκήνωση, στο τηλέφωνο 6982390383 και στο e-mail knelesvou@gmail.com, η στο spot της ΚΝΕ στην Πλατεία.\nΤο Κτήμα Οινοφόρος υποδέχεται τον Νίκο Μακρόπουλο


Η Αλήθεια της Φιλαδέλφειας-Χαλκηδόνας: Λες και ήταν χθες! Σαν σήμερα, πριν 119 χρόνια\nΒουλή στις 10 Δεκεμβρίου του 1893, αναφερόμενος στην οικονομική κατάσταση του κράτους και την αδυναμία του να αποπληρώσει το δημόσιο χρέος του. Η Κυβέρνησή του κήρυξε πτώχευση, η οποία και επέφερε την επιβολή του Διεθνούς Οικονομικού Ελέγχου σε βάρος της Ελλάδας. Έκτοτε, η φράση αυτή χρησιμοποιείται για να δηλώσει αποτυχία, τόσο για οικονομικά θέματα όσο και για γενικότερους λόγους.\nΣημειώνεται ότι παρόμοια επίσης φράση, ελαφρά παραλλαγμένη, χρησιμοποίησε και ο Ελευθέριος Βενιζέλος, όταν με την φράση του «τελικώς επτωχεύσαμεν» τον Μάιο του 1932, η κυβέρνησή του θα κηρύξει για άλλη μια φορά πτώχευση της Ελλάδας, κάτω από το υψηλό χρέος του εξωτερικού δανεισμού, επικαλούμενος ακόμη και τη Μικρασιατική Καταστροφή, που είχε σημειωθεί δέκα χρόνια πριν, αλλά και τη διεθνή οικονομική ύφεση από το Κραχ του 1929, ενώ στην πραγματικότητα ήταν συσσώρευση πολλών χρεών μαζί από την αρχή του αιώνα.-


Την έγδυσε, την χτύπησε και της ξύρισε το κεφάλι επειδή αρνήθηκε να χορέψει | Kalamata Times\nHome / Ελεύθερος Χρόνος / Περίεργα / Την έγδυσε, την χτύπησε και της ξύρισε το κεφάλι επειδή αρνήθηκε να χορέψει\n6 Απριλίου 2019\tΠερίεργα\nΗ Άζμα Αζίζ, όπως ονομάζεται, είναι από την Λαχώρη και έγινε πρωτοσέλιδο, όταν δημοσίευσε ένα συγκλονιστικό βίντεο στα κοινωνικά μέσα ενημέρωσης, με εκείνη να έχει σημάδια στο πρόσωπό της και να μην έχει μαλλιά.\nΣε ένα tweet, η Διεθνής Αμνηστία υποστηρίζει πως μια ριζική αλλαγή του συστήματος είναι απαραίτητη.\nΣτο βίντεο που δημοσίευσε στις 26 Μαρτίου η κ. Αζίζ, ισχυρίζεται ότι δύο μέρες νωρίτερα βασανίστηκε από τον σύζυγό της επειδή αρνήθηκε να χορέψει μπροστά στους φίλους του που βρίσκονταν εκείνη την ώρα στο σπίτι.\nΟι αρχές ενέργησαν μόνο όταν το βίντεο ανακαλύφθηκε από τον βουλευτή του Υπουργείου Εσωτερικών, Σεχεριάρ Αφρίντι, ο οποίος διέταξε τους αξιωματικούς να καταθέσουν καταγγελία.\nΟ σύζυγός και ο υπάλληλός του, Ρασίντ Αλί, συνελήφθησαν την επόμενη ημέρα. Μια προκαταρκτική ιατρική έκθεση στην Αλίζ, έδειξε πολλαπλούς μώλωπες, πρήξιμο και ένα μαυρισμένο μάτι.\nΟι δικηγόροι της ισχυρίστηκαν αργότερα πως η υπόθεση πρέπει να δικαστεί σύμφωνα με τον αυστηρότερο νόμο κατά της τρομοκρατίας αντί για την συνηθισμένη ποινική διαδικασία.\nΟ σύζυγός της ωστόσο υποστήριξε στην αστυνομία πως η Αζίζ είχε αρχίσει να κόβει από μόνη της τα μαλλιά της ενώ βρισκόταν υπό την επήρεια ναρκωτικών και εκείνος απλώς την βοήθησε να τελειώσει την δουλειά.\nΠροηγούμενο Τι αλλάζει για τα γυαλιά οράσεως – Ποιοι δικαιούνται να πάρουν 100 ευρώ\nΜετά Euroleague: Οι μέρες και οι ώρες του Ρεάλ – Παναθηναϊκός και των υπόλοιπων αγώνων των πλέι οφ


«Άρον-άρον κρύβουν τα ράντζα στο νοσοκομείο Σωτηρία – Θέτουν σε κίνδυνο ασθενείς» λέει η ΠΟΕΔΗΝ - Pentapostagma.gr : Pentapostagma.gr\n«Άρον-άρον κρύβουν τα ράντζα στο νοσοκομείο Σωτηρία – Θέτουν σε κίνδυνο ασθενείς» λέει η ΠΟΕΔΗΝ\nΔημοσίευση: 18 Ιανουαρίου 2019, 1:47 μμ\nΗ ΠΟΕΔΗΝ γνωστοποίησε μέσω σχετικής ανακοίνωσης τα όσα καταγγέλλει ο Σύλλογος Εργαζομένων του Νοσοκομείου Σωτηρία σχετικά με τις πρακτικές που εφαρμόζει η διοίκηση του νοσοκομείου, για να μειώσει την αρνητική εντύπωση από τα ράντζα στους διαδρόμους και τις συνθήκες νοσηλείας των ασθενών.\nΣύμφωνα με αυτή την καταγγελία, στο νοσοκομείο Σωτηρία ανοίγουν άρον-άρον δύο κλινικές, που είχαν κλείσει και δεν έχουν προσωπικό, εξοπλισμό και θέρμανση, και σε αυτές «στριμώχνουν»τα επιπλέον ράντζα με ασθενείς για να φαίνεται ότι υπάρχει η αρμόζουσα πληρότητα.\nΗ ανακοίνωση της ΠΟΕΔΗΝ σχετικά με το νοσοκομείο Σωτηρία:\nΆρον – άρον ανοίγουν δύο κλινικές χωρίς προσωπικό για να κρύψουν τα ράντζα\nΟ κίνδυνος για τους νοσηλευόμενους ασθενείς είναι πολύ μεγάλος καθότι δεν θα υπάρχει ιατρική και νοσηλευτική φροντίδα. Ακόμα χειρότερα από τα ράντζα. Φυσικά και πρέπει να ανοίξουν τα δύο τμήματα με επαρκή όμως κάλυψη σε ιατρικό, νοσηλευτικό προσωπικό και ασφαλή εξοπλισμό, αναφέρει το iatropedia.gr\nΗ επικοινωνία πάνω από την Υγεία των Ασθενών!!!


Μερικοί δεν γνωρίζουν ότι υπάρχει. Άλλοι ενθουσιάζονται μόλις ακούσουν ότι γίνεται... Υπάρχουν όμως και εκείνοι που το έζησαν και το θαύμασαν! Την Κυριακή που μας πέρασε, 17 Δεκεμβρίου, ολοκληρώθηκε με επιτυχία το...\n... τέταρτο πανελλήνιο πρωτάθλημα τυφλών και μερικώς βλεπόντων για το 2017. Σε αυτό συμμετείχαν συνολικά 36 άτομα και πραγματοποιήθηκε στις Σέρρες. Το πρωτάθλημα ήταν επτά γύρων, με δύο διπλούς γύρους, και χρόνο σκέψης 1 ώρα και 30 λεπτά για την ολοκλήρωση της παρτίδας. Μπορείτε να δείτε τα αναλυτικά αποτελέσματα πατώντας εδώ.\nΠολλά συγχαρητήρια στον Πύρρο ΑΜΕΑ ο οποίος εκπροσωπήθηκε από τρεις αθλητές του, τον Χρήστο Τσιούρη, Άκη Μήτση και Ανθή Δούπη. Ο Χρήστος κατέλαβε την 6η θέση στην γενική κατάταξη, ο Άκης την δεύτερη θέση στους νέους κάτω των 20 και η Ανθή την Πέμπτη θέση της γυναίκες. Αρχηγός της αποστολής ήταν ο Νίκος Μήτσης ο οποίος βοήθησε στην οργάνωση και στην μετακίνηση της ομάδας. Επίσης η αποστολή συνοδεύονταν από τον Άγγελο Καίσαρη, μιας και ο προπονητής των παιδιών Μιχαήλ Παππάς δεν μπόρεσε να λείψει από τα Γιάννενα λόγο προσωπικών υποχρεώσεων. Ο επόμενος στόχος είναι να τεθούν οι στόχοι για την νέα χρονιά και οι συστηματικές προπονήσεις.\nΜπορείτε να μάθετε περισσότερες πληροφορίες για τον Πύρρο ΑΜΕΑ πατώντας εδώ, πηγαίνοντας στην επίσημη σελίδα του στο Facebook.\nΟ Σύλλογός μας, Πύρρος Ιωαννίνων ευχαριστεί θερμά τον διαιτητή του τουρνουά Αντώνη Παυλή, ιδρυτή και πρόεδρο του καλύτερου σκακιστικού Συλλόγου στην Αθήνα, Α.Σ.Ο. Πετρούπολης "ΔΙΑΣ", για τις χρήσιμες ιδέες που μας έδωσε ώστε να αναπτύξουμε τον δικό μας Σύλλογο καθώς και για τα λάβαρα της ομάδας του τα οποία έχουμε ήδη κρεμάσει στην αίθουσά μας.


Γραφικά από το μέλλον – ή, μάλλον, από την Activision | unregistered.gr\nΓραφικά από το μέλλον – ή, μάλλον, από την Activision\nTags: activision, graphics, Javier von der Pahlen, Jorge Jimenez\nΓια να είμαστε απόλυτα σωστοί, και επειδή ο τίτλος μας δεν το προσδιορίζει αρκετά, η Activision παρουσίασε στην GDC τη δική της εκδοχή για το πώς θα είναι τα γραφικά χαρακτήρων στο μέλλον.\nΌπως θα περίμενε κανείς από μια τέτοια παρουσίαση, ήταν αν μη τι άλλο εντυπωσιακή, με όσα έδειξε η εταιρεία να μοιάζουν πραγματικά… βγαλμένα από το μέλλον. Βέβαια, τα γραφικά που παρουσιάζονται στις εικόνες και το video που έδειξε η Activision, όπως τόνισε και η ίδια, δεν προέρχονται από κάποιο παιχνίδι. Είναι, απλά, ένα tech demo, μια μελέτη σε υπάρχουσες και μελλοντικές τεχνολογίες από πλευράς της.\nΚαι, όπως συνηθίζεται με κάθε tech demo, προφανώς δεν είναι αντιπροσωπευτικό του τι υπάρχει τώρα, ή τι θα δούμε στο πολύ κοντινό μέλλον. Όπως ανέφερε ο director of research and development της Activision, Javier von der Pahlen, τα γραφικά των εικόνων, και ένα video με ένα από αυτά τα πρόσωπα που παρουσιάστηκε στην GDC, μπορούν να παράγονται σε πραγματικό χρόνο από σημερινό hardware. Δεν αποτελούν, δηλαδή, κάποια… εξωγήινη τεχνολογία που θα δούμε σε τρεις ή τέσσερις γενιές γραφικών. Και, άρα, αν και δεν ανέφερε κάτι σχετικά, μάλλον είναι ασφαλές να πούμε πως μπορούμε να τα περιμένουμε στο πολύ κοντινό μέλλον.\nΑπό την άλλη είναι άξιο αναφοράς το γιατί δεν βλέπουμε συνήθως στα παιχνίδια γραφικά αντίστοιχα αυτών των tech demos. Για να το θέσουμε απλά: αν μια κάρτα γραφικών έχει ένα 100% διαθέσιμων επιδόσεων, σε τέτοια tech demos – ή, για να είμαστε ακριβείς, στο συγκεκριμένο, το 100% αφιερώνεται στην απόδοση των γραφικών του προσώπου. Στα παιχνίδια… Στα παιχνίδια έχεις χαρακτήρες, πίστες, όπλα, ένα τεράστιο σύνολο διαφορετικών αντικειμένων, ανάμεσα στα οποία καλείσαι να μοιράσεις το 100% των επιδόσεων της κάρτας γραφικών. Και έτσι, αφού σχεδόν σε κανένα παιχνίδι η δράση – και τα γραφικά – δεν περιορίζεται σε… αιωρούμενα κεφάλια, αναπόφευκτα υπάρχει σημαντική πτώση ποιότητας. Αλλά ναι, κατά τα άλλα, και μια GTX 280 θα μπορούσε να κάνει υπερ-ρεαλιστικό rendering ενός… πυρότουβλου – και μόνο.\nΠαρά το ότι αρχικά φαίνονται εντυπωσιακά, τα γραφικά της Activision παρουσιάζουν ένα πρόβλημα όταν οι χαρακτήρες… ανοίξουν το στόμα τους – ή, έστω, κουνηθούν. Είναι ορατό πως το animation εξακολουθεί να απέχει από το ιδανικό, ενώ όπως είπε ο technical director της εταιρείας, Jorge Jimenez, και ο ίδιος δεν είναι ικανοποιημένος με ορισμένα σημεία όπου είναι αισθητές ατέλειες, όπως τα φρύδια και τα δόντια των χαρακτήρων. Και το πρόβλημα με τα γραφικά είναι πως όσο πιο ρεαλιστικά είναι, τόσο πιο εύκολο ένα ψεγάδι όπως η… αφύσικη κίνηση ενός φρυδιού να καταστρέψει την όλη ψευδαίσθηση της πραγματικότητας.\nΕπτά λεπτά δράσης από το Lords of the Fallen


HT3800022802180 - Ανθός μαύρος ζαμπούκος\nHome » Βότανα και Τσάι » Βότανα » HT3800022802180 - Ανθός μαύρος ζαμπούκος\nΚωδικός Προϊόντος: HT3800022802180\nΗ λατινική ονομασία του φυτό είναι Flos Sambuci nigri (Caprifoliaceae).\nΠεριγραφή: θάμνος ή δένδρο με ύψος μέχρι 7 μέτρα με λεπτή και γκρι χρώμα φλούδα και μαλακό πυρήνα. Τα φύλλα είναι αντίθετα και όχι τέλειος πολύκλαδα. Ο άνθος είναι λευκός έως υπόλευκος και μικρός. Συγκεκριμένος σε μπουκέτο σαν ασπίδα στην κορυφή και στις άκρες των κλαδιών. Ο καρπός είναι με κόκκινο μέχρι μωβ χρώμα, ζουμερός, με 3-4 μακρόστενα λαμπερά σποράκια. Ανθίζει από τον Μάιο έως τον Ιούλιο και οι καρποί ωριμάζουν τον Αύγουστο-Σεπτέμβριο.\nΧημική σύνθεση: αιθέριο έλαιο, γλυκοζίτες, λαζιοκαρπίνη, κινογλοσίνη, αλλαντοΐνη, ασπαραγίνη, άμυλο, ρουτίνη, βλεννώδης ουσία τανίνες, ρητίνες, σάκχαρα, χολίνη, οργανικά οξέα. Βιταμίνη B - πολύπλοκο, προβιταμίνη Α, αμινοξέα, καροτενοειδή, ανθοκυανίνες (στο καρπό).\nΕφαρμογή: για κρυολογήματα, βρογχίτιδα, συνάχι, πυρετό, αμυγδαλίτιδα, βήχα φυματίωση. Χρησιμοποιείται σε περίπτωση βραχνής φωνής. Ενισχύει την ανάπτυξη των κυττάρων και βοήθα στης θεραπευτικές δραστηριότητες. Σε περίπτωση ανοιχτές πληγές, ρευματισμούς, οιδήματα και ουρική αρθρίτιδα χρησιμοποιείται ως πέλματα. Επίσης βοήθα για έλκη του στομάχου και του δωδεκαδακτύλου, γαστρίτιδα, υπέρταση και κόπωση των οργανισμών της άνοιξης. Διεγείρει την λειτουργία του ήπατος και έχει καταπραϋντική δράση στο νευρικό σύστημα.\nΠροετοιμασία: 3 κουταλιές από το βότανο περιχύνεται με 250 μλ. βραστό νερό για 10 λεπτά.\nΧρήση: Εσωτερική: 2 - 3 ποτήρια ζεστό τσάι την ημέρα. Πίνεται με γουλιές.\nΑριθμό Προϊόντας: 3800022802180\nΣυστατικά: Ανθός μαύρος ζαμπούκος\nΣυσκευασία: Πακέτο 50 γρ.


Η κρέμα ματιών δεν φροντίζει μόνο την επιδερμίδα αλλά και την ψυχολογία σου - Daily-News.GR\n26 Ιουνίου 2020, 10:00\tΟμορφιά 210 Προβολές\nΗ περιποίηση των ματιών είναι ένα θέμα των… άκρων και θα σου εξηγήσω γιατί ξεκινώ αυτό το άρθρο με ένα τόσο “βαρύ” statement. Υπάρχουν βλέπεις γυναίκες που αντιλαμβάνονται πως μία κρέμα ματιών είναι απαραίτητη σε κάθε ηλικία και άλλες που δεν δίνουν σημασία. Είναι εκείνες που θεωρούν πως, περνώντας την ενυδατική τους και από την περιοχή των ματιών, περιποιούνται ικανοποιητικά την επιδερμίδα τους και το θέμα τελειώνει εκεί. Η επιδερμίδα όμως γύρω από τα μάτια είναι τόσο διαφορετική από το υπόλοιπο πρόσωπο…\nΜε την ανανεωμένη της σύνθεση, η Skin Caviar Luxe Eye Cream απαντά σε όλα τα προβλήματα της πιο ευαίσθητης περιοχης́ του προσώπου: Απώλεια σφριγηλότητας και ελαστικότητας, εμφάνιση λεπτών γραμμών και ρυτίδων, ξηρότητα και μαύρους κύκλους κάτω από τα μάτια. Γίνεται λοιπόν ένα multi–tasking προϊόν που, συνδυαστικά με τον ορό Skin Caviar Eye Lift παρουσιάζει μία νέα εποχή στην ανόρθωση της περιοχής των ματιών και στη συνολική φροντίδα της εμφάνισής της επιδερμίδας. Με καθημερινή χρήση τα αποτελέσματα γίνονται ορατά τόσο στο πρόσωπο όσο και στην ψυχολογία σου γιατί βλέπεις τη διαφορά στην επιδερμίδα σου και κοιτάς τον κόσμο με άλλα… μάτια και αυτοπεποίθηση. Το καλύτερο όμως ήρθε φέτος και συμπληρώνει μοναδικά το Skin Caviar Eyes in Focus της La Prairie.\nMίας πολυτέλειας που αξίζεις εσύ και τα μάτια σου. Είναι μία επένδυση στην ομορφιά αλλά και την ψυχολογίας σου. Από τις πολυτελείς συσκευασίες στα μοναδικά αρώματα και τις υφές μέχρι το τελικό αποτέλεσα που ζωγραφίζεται μπροστά σου. Είναι η απόδειξη γιατί πρέπει να επενδύσεις στην περιποίηση των ματιών σου. Το οφείλεις στον εαυτό σου και στα χιλιάδες χαμόγελα που θα έρθουν αλλά δεν θα αφήσουν κανένα σημάδι στο δέρμα σου. Για σκέψου το…\nΕτικέτεςLA PRAIRIE Κονσίλερ Κρέμα ματιών μάτια ΟΡΟΣ ΜΑΤΙΩΝ περιποίηση ΠΕΡΙΠΟΙΗΣΗ ΜΑΤΙΩΝ\nΠροηγούμενος Keanu Reeves – Winona Ryder: Το άγνωστο περιστατικό που έγινε αφορμή για να γίνουν φίλοι\nΕπόμενο Κορονοϊός: Ποιες βλάβες προκαλεί στον εγκέφαλο


Ανύπαρκτη ύπαρξη – του Νίκου Δαρμή – frear\nΑνύπαρκτη ύπαρξη – του Νίκου Δαρμή\nΒούτηξε μέσα στο παρελθόν του και βγήκε στεγνός. Δεν είχε τίποτα σημαντικό για να θυμάται. Δεν κατάφερε τίποτα, δεν απέτυχε πουθενά. Ήταν μια απαρατήρητη μετριότητα. Μα επιτέλους… Πώς είναι δυνατόν να μην έχει αφήσει ένα αποτύπωμα κάπου; Πώς είναι δυνατόν να μην έκανε πραγματικούς φίλους; Ορκισμένους εχθρούς; Να μην επηρέασε κανέναν; Μήπως δεν έζησε ποτέ; Μήπως η ύπαρξή του δεν είναι τίποτ’ άλλο παρά ένα ψέμα, μια φάρσα που του κάνει κάποιος; Κι αν είναι έτσι, γιατί τώρα αισθάνεται λύπη, οίκτο για τον εαυτό του, τρόμο, ίσως, ή κάτι τέτοιο τέλος πάντων; Δεν έχει, όμως, σημασία τι αισθάνεται. Σημασία έχει ότι αισθάνεται κάτι. «Αισθάνομαι, άρα υπάρχω», σκέφτηκε. Αλλά πάλι, τι σημασία έχει το ότι αισθάνεται… Αφού δεν έχει κανέναν για να του το δείξει. «Υπάρχουμε μέσα από τους άλλους». Κι αν δεν υπάρχουν οι άλλοι, δεν υπάρχουμε ούτε εμείς. Κοίταξε γύρω του. Κόσμος πηγαινοερχόταν, πέρναγε από τη μια μεριά του δρόμου στην άλλη, πήγαινε στις δουλειές του, στους έρωτές του, από δω, από κει… Αυτός, όμως, δεν υπήρχε για κανέναν. Πέρναγαν από δίπλα του χωρίς να του δίνουν σημασία, από πάνω του, από κάτω του, από μέσα του, χωρίς να τον ακουμπάνε, χωρίς να υποψιάζονται καν την ύπαρξή του. Έβγαλε μια δυνατή κραυγή, σαν τον πίνακα του Μουνκ, λίγο δοκιμαστικά, να δει αντιδράσεις. Ούτε ο ίδιος δεν την άκουσε.\nΠώς βρέθηκε να ανεβαίνει τις σκάλες τρέχοντας μέχρι τον τρίτο όροφο, να ανοίγει το παράθυρο του διαδρόμου και να φουντάρει από εκεί στο κενό… δεν το κατάλαβε. Μόνο λίγο πριν τελειώσουν όλα, πρόλαβε να ακούσει τους περαστικούς να στριγγλίζουν και να δείχνουν προς το μέρος που έπεφτε. Τον είχαν δει. Και έτσι, στις τελευταίες στιγμές της ύπαρξής του, βεβαιώθηκε ότι υπήρξε…\n[Πρώτη δημοσίευση στο ηλεκτρονικό Φρέαρ. Δείτε τα περιεχόμενα του πέμπτου ηλεκτρονικού μας τεύχους εδώ.]\nfeatured Νίκος Δαρμής\nΤραπέζι από σουηδικό ξύλο – της Ελένης Καραμαγκιώλη\nΜια πικραλίδα για τον κύριο Ρόμπινσον – του Απόστολου Καλουδά


Γιατροί Χωρίς Σύνορα – ΤΗΛΕΠΝύΚΑ\nΑρχική › Κατηγορίες › Μαθητοδρόμιο › Γιατροί Χωρίς Σύνορα\nτης Α΄ Λυκείου\nΟι Γιατροί Χωρίς Σύνορα είναι μια διεθνής, ανεξάρτητη, ιατρική ανθρωπιστική οργάνωση, που παρέχει επείγουσα βοήθεια σε άτομα που βρίσκονται σε ανάγκη, όπως οι τραυματίες πολέμου, θύματα επιδημιών και φυσικών καταστροφών, οι οποίοι δεν έχουν τη δυνατότητα για ιατρική περίθαλψη. Προσφέρουν τη βοήθειά τους χωρίς φυλετικές, θρησκευτικές ή άλλου είδους διακρίσεις. Εδώ και 40 χρόνια οι Γιατροί Χωρίς Σύνορα παρεμβαίνουν πάντα με την ίδια αγωνία: να σωθούν όσο γίνεται περισσότερες ζωές.\nΑυτή η οργάνωση ιδρύθηκε από μια ομάδα Γάλλων γιατρών και δημοσιογράφων ύστερα από τον καταστροφικό πόλεμο που ξέσπασε στην Μπιάφρα της Νιγηρίας αλλά και τις πλημμύρες στο ανατολικό Πακιστάν. Έκτοτε έχουν ιδρύσει πολλά νοσοκομεία και κέντρα περίθαλψης σε διάφορες περιοχές, με χαρακτηριστικό παράδειγμα το χειρουργικό νοσοκομείο στη Γάζα μετά τις Ισραηλινές επιθέσεις. Το έργο τους έχει επεκταθεί σχεδόν σε όλη την Αφρική και Ασία καθώς και Βόρεια και Νότια Αμερική αλλά και Ευρώπη. Δεν περιμένουν να αλλάξουν τον κόσμο και να σταματήσουν οι πόλεμοι αλλά επιθυμούν να προσαρμόσουν την ιατρική επιστήμη και την έρευνα για να προσφέρουν όσο το δυνατόν καλύτερη περίθαλψη. Έτσι δίκαια το 1999 τούς απονεμήθηκε Νόμπελ Ειρήνης για το τόσο πολύτιμο έργο τους.\nΤο Ελληνικό Τμήμα των Γιατρών Χωρίς Σύνορα ιδρύθηκε το 1990. Συνεργάζεται μαζί με το Ισπανικό Τμήμα των Γιατρών Χωρίς Σύνορα μέσα από το Κοινό Επιχειρησιακό Κέντρο Βαρκελώνης – Αθήνας (OCBA) και λειτουργεί σε περίπου 29 χώρες. Το 2011 υπήρξε για την Ελλάδα μία χρονιά ιδιαίτερα σημαντική και οδυνηρή. Ενθαρρυντική όμως ήταν η διαρκής και ενεργητική υποστήριξη για τις δράσεις τους μέσα και έξω από τα σύνορα.\nΣκοπός των Γιατρών Χωρίς Σύνορα δεν ήταν να υποκαταστήσουν το εθνικό σύστημα υγείας, αλλά έθεσαν ως στόχο την βελτίωση της κατάστασης στον τομέα της περίθαλψης και της πρόσβασης στα απαραίτητα φάρμακα. Για πρώτη φορά στις 11 Νοεμβρίου 2012, οι Γιατροί Χωρίς Σύνορα συμμετείχαν στον Κλασικό Μαραθώνιο της Αθήνας ως επίσημη Μη Κυβερνητική Οργάνωση. Με αυτόν τον τρόπο έστειλαν ένα ηχηρό μήνυμα αλληλεγγύης και προσφοράς σε κάθε γωνιά του κόσμου υποστηρίζοντας τον αγώνα και την προσπάθεια που κάνουν τόσα χρόνια για όλους, όσοι τούς έχουν ανάγκη.\nΟι Γιατροί Χωρίς Σύνορα συχνά ζουν και εργάζονται κάτω από αντίξοες συνθήκες και προσπαθούν να αντεπεξέρχονται στις όποιες αντίξοες συνθήκες προκύπτουν. Πολλές φορές το περιβάλλον είναι χαοτικό και απρόβλεπτο καθώς οι πολυάριθμοι πληθυσμοί βρίσκονται σε απόγνωση. Το έργο τους είναι απαιτητικό και ανιδιοτελές, καθώς μόνη ανταμοιβή τους είναι το χαμόγελο που προσφέρουν στον κόσμο.\nΗ μέση διάρκεια αποστολής κυμαίνεται από 6-9 μήνες. Μόνο οι χειρουργοί, αναισθησιολόγοι και γυναικολόγοι μπορούν να συμμετέχουν για μικρότερα χρονικά διαστήματα, ενώ για τα μέλη της ομάδας συντονισμού της αποστολής απαιτείται 12μηνη διαθεσιμότητα.\nΌσοι συμμετέχουν σε μια αποστολή χρειάζεται να γνωρίζουν τουλάχιστον 2 ξένες γλώσσες, με κυριότερη την αγγλική. Έτσι εξασφαλίζεται η επικοινωνία μεταξύ των μελών μιας ομάδας αλλά και της κοινωνίας.\nΣε έναν κόσμο όπου κυριαρχεί μια γενικότερη κρίση αξιών και εκλείπει το αίσθημα αλληλεγγύης, οι Γιατροί Χωρίς Σύνορα δίνουν ελπίδα σε όσους την έχουν χάσει. Αποτελούν λοιπόν ένα φωτεινό παράδειγμα ότι ακόμα και σήμερα υπάρχουν άνθρωποι που νοιάζονται και φροντίζουν όσους έχουν ανάγκη χωρίς ίχνος ωφελιμισμού.\nΤο έργο τους είναι αξιέπαινο γιατί έχουν κάνει σκοπό της ζωής τους να σώζουν ζωές και να προσφέρουν αγάπη βάζοντας πάνω από όλα την συλλογικότητα.\nΤο κείμενο επιμελήθηκαν οι μαθήτριες Αλίκη Βρέκου και Δήμητρα Μαντζάρα της Α΄ Λυκείου των Εκπαιδευτηρίων Ι. Τσιαμούλη.\nΤο Χαμόγελο του Παιδιού »


Η συγκλονιστική μαρτυρία αυτόπτη για την τραγωδία στην Εύβοια: "Δεν κατάλαβα ότι ήταν άνθρωπος" - 02.04.2021, Sputnik Ελλάδα\nΟι τρεις εργαζόμενοι που εκτελούσαν έργα υπογειοποίησης καλωδίων, χτυπήθηκαν από υψηλή τάση άνω των 20.000 Volt με αποτέλεσμα να βρουν ακαριαίο θάνατο.\nΟι τρεις εργαζόμενοι που εκτελούσαν έργα υπογειοποίησης καλωδίων, χτυπήθηκαν από υψηλή τάση άνω των 20.000 Volt με αποτέλεσμα να βρουν ακαριαίο θάνατο. Ο ένας δε, εξ αυτών παρέμεινε, σύμφωνα με το ρεπορτάζ του OΡΕΝ, για δύο ώρες προτού καταφέρουν να τον απομακρύνουν άνδρες της Πυροσβεστικής με ειδικό βραχονοφόρο όχημα. Εν τω μεταξύ, όπως έγινε λίγο νωρίτερα γνωστό, ελεύθεροι αφέθηκαν και οι τρεις συλληφθέντες που οδηγήθηκαν σήμερα το πρωί στον εισαγγελέα της Χαλκίδας για το χθεσινό δυστύχημα. Η έρευνα συνεχίζεται προκειμένου να προσδιοριστούν με σαφήνεια οι πιθανές ευθύνες των τριών κατηγορουμένων, σύμφωνα με το Αθηναϊκό - Μακεδονικό Πρακτορείο Ειδήσεων. Ειδικά για τον εργοδηγό και τον μηχανικό του έργου όπως επίσης και για την επιβλέπουσα ασκήθηκαν διώξεις για ανθρωποκτονία εξ αμελείας, βαριές σωματικές βλάβες και για παραβάσεις που έχουν σχέση με την ασφάλεια των εργασιών.\nμάρτυρας, τραγωδία, δεδδηε, εύβοια, ηλεκτροπληξία, δεη\n16:12 02.04.2021 (Ανανεώθηκε: 18:03 02.04.2021)\nΜουδιασμένη παραμένει η τοπική και μη κοινωνία από τον τραγικό θάνατο τριών τεχνικών, χθες στο Γυμνό Ευβοίας, από ηλεκτροπληξία.\nΟ ένας δε, εξ αυτών παρέμεινε, σύμφωνα με το ρεπορτάζ του OΡΕΝ, για δύο ώρες προτού καταφέρουν να τον απομακρύνουν άνδρες της Πυροσβεστικής με ειδικό βραχονοφόρο όχημα.\n«Όταν ήρθα, ήξερα ότι είχαν σκοτωθεί άτομα. Ξεχώρισα τον κύριο που κρεμόταν αν και δεν είχα καταλάβει ότι ήταν άνθρωπος. Είδα τους άλλους δυο πίσω από φορτηγό πεσμένους. Το ασθενοφόρο δεν είχε φτάσει ακόμα. Είχε έρθει μόνο ένα νωρίτερα για να παραλάβει τον τραυματία. Σκέπασαν μετά τους δυο νεκρούς γιατί έβγαιναν live. Πώς ακριβώς έγινε το δυστύχημα δεν ξέρω» τόνισε ο αυτόπτης μάρτυρας.\nΕν τω μεταξύ, όπως έγινε λίγο νωρίτερα γνωστό, ελεύθεροι αφέθηκαν και οι τρεις συλληφθέντες που οδηγήθηκαν σήμερα το πρωί στον εισαγγελέα της Χαλκίδας για το χθεσινό δυστύχημα.\nΗ έρευνα συνεχίζεται προκειμένου να προσδιοριστούν με σαφήνεια οι πιθανές ευθύνες των τριών κατηγορουμένων, σύμφωνα με το Αθηναϊκό - Μακεδονικό Πρακτορείο Ειδήσεων.


Γεφύρι της Άρτας το νέο αυτοματοποιημένο Κέντρο Διαλογής των ΕΛΤΑ στο Κρυονέρι! | ΤΟ ΠΑΡΟΝ\nΓεφύρι της Άρτας το νέο αυτοματοποιημένο Κέντρο Διαλογής των ΕΛΤΑ στο Κρυονέρι!\nΤο εν λόγω έργο είχε δημοπρατηθεί το 1999 και έπρεπε να παραδοθεί στα τέλη του 2004. Ο αρχικός προϋπολογισμός ήταν 10.000.000 ευρώ περίπου, όπως φαίνεται από την απόφαση του Δ.Σ. των ΕΛΤΑ υπʼ αριθμ.1010/20-5-1999.\nΕπειδή το οικόπεδο βρισκόταν σε ρέμα στην περιοχή Κρυονερίου, η άδεια οικοδόμησης τελικά εκδόθηκε με συνοπτικές διαδικασίες στις 19/11/2003, δηλαδή δύο μήνες πριν από τις εκλογές του 2004 και αφού μεσολάβησαν τρία διαφορετικά υπουργεία και το έργο εντάχθηκε στα Ολυμπιακά. Είναι δε το μοναδικό ‘Ολυμπιακό έργο που δεν έχει ολοκληρωθεί έναν ολόκληρο χρόνο μετά τη διεξαγωγή των Ολυμπιακών αγώνων.\nΤελικά το έργο ανατέθηκε στην εν λόγω Κοινοπραξία τον Σεπτέμβριο του 2002 έναντι συνολικού ποσού 14.800.000 ευρώ.\nΣτις 22/12/2003 αναθεωρήθηκε η στατική μελέτη και στις 25/2/2005 εγκρίθηκε αύξηση του εργολαβικού ανταλλάγματος κατά 7.000.000 ευρώ. Παράλληλα την ίδια ημερομηνία αποφασίστηκε και η κατασκευή αγωγού ομβρίων υδάτων με πρόσθετο εργολαβικό αντάλλαγμα 2.500.000 ευρώ!!\nΈτσι συνολικά το έργο μέχρι τον Μάρτιο του 2005 είχε φθάσει στο ποσό των 24.500.000 ευρώ, δηλαδή αύξηση 150% από τον αρχικό προϋπολογισμό του έργου!\nΗ κοινοπραξία φαίνεται ότι δεν ήταν ικανοποιημένη ή τα χάλασαν στη μοιρασιά και έτσι επανήλθε με αίτηση/θεραπείας, ζητώντας άλλα 5.000.000 ευρώ περίπου. Διέρρευσε όμως η μεθόδευση αυτή και κάτω από τη γενική κατακραυγή ο ΕΛΤΑ αναγκάστηκε να απορρίψει το αίτημα της κοινοπραξίας και έτσι άρχισε η ανταλλαγή εξώδικων, με αποτέλεσμα τη διακοπή των εργασιών. Να σημειωθεί ότι έχει αποπερατωθεί μόλις το 50% του έργου!\nΜετά την εξέλιξη αυτή και δεδομένου ότι έχουν αφιχθεί και οι νέες μηχανές αυτόματης διαλογής από την προμηθεύτρια εταιρεία ELSAG, η οποία αντιμετωπίζει σοβαρά προβλήματα στην εγκατάσταση των μηχανημάτων, αφού ούτε οι κτιριακές εγκαταστάσεις έχουν ολοκληρωθεί αλλά ούτε μέτρα ασφάλειας υπάρχουν για την ασφαλή φύλαξη των πανάκριβων και υπερευαίσθητων αυτών μηχανών, ο ΕΛΤΑ βρίσκεται και πάλι στο σημείο ΜΗΔΕΝ.\nΠοιες οι ευθύνες για όλα αυτά, του μέχρι τον Απρίλιο του 2005 αρμόδιου γενικού διευθυντή και νυν διευθύνοντος συμβούλου των ΕΛΤΑ κ. Ανδρέα Ταπραντζή;\nΜήπως θα πρέπει ο κ. Εισαγγελέας να προχωρήσει με πιο γοργούς ρυθμούς τη διερεύνηση της υπόθεσης που ήδη εξετάζει για την αγορά του οικοπέδου στο Κρυονέρι και να προσθέσει στα στοιχεία του και την ύποπτη σύμβαση κατασκευής του έργου, μια που το είπε και ο πρωθυπουργός: «ΩΣ ΕΔΩ ΚΑΙ ΜΗ ΠΑΡΕΚΕΙ»!


wordpress | mrpc's Blog\n28/06/09 mrpc\t3 σχόλια\nΗ κοπέλα μου είναι make up artist και αισθητικός και εδώ και κάποιο διάστημα ήθελε να δημιουργήσει ένα blog σχετικά με το επάγγελμα της . Με λίγη βοήθεια από εμένα, χθες στήθηκε το beautymakeup.gr.\nΒασισμένο σε wordpress, με ένα τροποποιημένο template για τις ανάγκες της, νομίζω ότι είναι καλό για αρχή. Σιγά – σιγά βέβαια θα βελτιώνεται. Η Χριστίνα έχει αρκετό υλικό έτοιμο για να ανεβάζει σχεδόν καθημερινά.\nΣτην ύλη θα βρείτε σταδιακά πολλές συμβουλές για ομορφιά, παρουσιάσεις προϊόντων, ανταποκρίσεις από σχετικές εκθέσεις, αλλά και σχόλια για ταινίες που έχουν κάποιο ενδιαφέρον από άποψη αναλογικών εφφέ.


Διεθνής διάκριση για απόφοιτη του Τμήματος Πλαστικών Τεχνών και Επιστημών της Τέχνης - Hpeiros.gr Ειδήσεις από την Ήπειρο\nPrevious Article Χοροτέχνες στο Grand Serai\nNext Article Δελφίνια κάτω από τον ήλιο του Αμβρακικού\nΗ Πρυτανεία του Πανεπιστημίου Ιωαννίνων βρίσκεται στην ευχάριστη θέση να ανακοινώσει ότι η κ. Ελεάνα Αντωνάκη, απόφοιτη του Τμήματος Πλαστικών Τεχνών και Επιστημών της Τέχνης του Πανεπιστημίου Ιωαννίνων, διακρίθηκε στον διεθνή διαγωνισμό προσωπογραφίας BP Portrait Award 2015, μεταξύ 2.748 συμμετοχών από 92 χώρες.\nΚέρδισε το βραβείο για νέους καλλιτέχνες ηλικίας 18-30 ετών (BP Young Artist Award), το οποίο της απονεμήθηκε την Τρίτη 16 Ιουνίου 2015 στην National Portrait Gallery του Λονδίνου. Το έργο της θα εκτίθεται εκεί μέχρι τον Σεπτέμβριο.\nΟ Πρύτανης και Πρόεδρος του Τμήματος Πλαστικών Τεχνών και Επιστημών της Τέχνης, κ. Γεώργιος Καψάλης και συνολικά η Πρυτανεία του Πανεπιστημίου Ιωαννίνων συγχαίρουν θερμά την κ. Αντωνάκη και της εύχονται ακόμη μεγαλύτερες διακρίσεις στο μέλλον.


Κτίση υποκλινόμενη σ’ Έναν Θεό καλλιτέχνη. Του Ηρακλή Φίλιου | ekriti.gr\nΔΕΥ.16 Μαΐ 2022 09:25\nΚτίση υποκλινόμενη σ’ Έναν Θεό καλλιτέχνη. Του Ηρακλή Φίλιου\n14:11 | 06/01/2022 newsroom ekriti.gr\nΕνδεικτικά μιας ποιητικής έξαρσης και πνευματικής συνοχής δείχνουν όσα κοσμούν τις ευχές της ημέρας των Θεοφανείων. Δεν αρκεί παρά να διαβάσει κανείς τις ευχές του Μεγάλου Αγιασμού. Ευχές που μαζί με το μεγάλο θείο γεγονός της Βάπτισης του Χριστού συμπαρασύρουν σε μία νέα ζωή λύτρωσης και σωτηρίας το ανθρώπινο γένος. Αυτό οδηγεί τον άγιο Ιωάννη Δαμασκηνό να γράψει πως ένας από τους επτά λόγους που βαπτίστηκε ο Χριστός ήταν όχι επειδή ο Ίδιος είχε ανάγκη να καθαριστεί, ‘’ἀλλά τήν ἐμήν οἰκειούμενος κάθαρσιν’’.\nΔιαβάζοντας κανείς τα κείμενα των Πατέρων, αλλά και την υμνογραφία της Εκκλησίας θα οδηγηθεί σε δύο διαπιστώσεις. Αφενός μεν υμνείται ο Τριαδικός Θεός, ο Θεός Πατέρας από τον Οποίο όλα προέρχονται και πηγάζουν, έχοντας σ’ Εκείνον την αρχή τους, αφετέρου δε παρατηρείται σ’ όλες αυτές τις Δεσποτικές εορτές μία τιμή προς το ανθρώπινο πρόσωπο. Γιορτάζουμε σε κάθε αέναο και λειτουργικό ‘’σήμερον’’ την Γέννηση του Θεανθρώπου, αλλά ταυτόχρονα και τον αγιασμό του ανθρώπου διά του Θεού (άγιος Γρηγόριος Θεολόγος). Γιορτάζουμε την Βάπτιση του Χριστού και ‘’βατός μέν ἀνθρώπῳ παράδεισος καί οὐρανός αὐτός’’ κατά άγιο Γρηγόριο Νύσσης. Τιμούμε την Δ’ Οικουμενική Σύνοδο (451 μ.Χ.) και στο πρόσωπο του Χριστού καταξιώνεται η ανθρώπινη σωματικότητα.\nΣε μία ευχή που διαβάζεται στον Μέγα Αγιασμό (Ποίημα Σωφρονίου Πατριάρχου Ιεροσολύμων) έχουμε μία ευλογημένη συνάντηση του Θεού με την κτίση. Ολάκερη η κτίση είναι ποίημα του καλλιτέχνη Θεού. Ο άγιος Γρηγόριος Θεολόγος χρησιμοποιεί τον όρο ‘’καλλιτέχνης’’ για τον Θεό, λέγοντας πως ‘’ὡς καλλιτέχνης και πλέκειν σοφῶς κτίσιν’’. Δεν φείδονται λόγων οι Πατέρες για να χαρακτηρίσουν την δημιουργική έκφραση του Θεού (τεχνίτης <Κλήμης Αλεξανδρέας, δημιουργός <Γρηγόριος Παλαμάς, αριστοτέχνης< Κύριλλος Αλεξανδρέας). Στην ευχή λοιπόν του Μ. Αγιασμού ο ποταμός Ιορδάνης στρέφεται προς τα πίσω με την Βάπτιση του Χριστού. Η φύση συμμετέχει. Συμμετέχει ως ευχαριστία. Τη στιγμή που σταυρωνόταν ο Χριστός στα Ιεροσόλυμα, μακριά ο άγιος Ιγνάτιος ο Θεοφόρος είδε την φύση να συμμετέχει στο θείο πάθος, να συμπάσχει και τότε αναφώνησε ‘’ Ὁ ἐμός ἔρως ἐσταύρωται’’.\nΠρεσβύτερος Ηρακλής Φίλιος (βαλκανιολόγος, θεολόγος) Κληρικός Ι.Μ. Σταγών & Μετεώρων\nΗράκλειο - Θεοφάνεια: 16χρονος έπιασε τον Σταυρό στο λιμάνι - Με λαμπρότητα ο εορτασμός (φωτο)\n6 Ιανουαρίου 1943: Τα Θεοφάνεια στο Ηράκλειο κατά την διάρκεια της Κατοχής\nΘαυμαστό γεγονός: Πως τα νερά του Ιορδάνη ποταμού στρέφονται προς τα πίσω (βίντεο)\nηρακλής φίλιος Θεοφάνεια\nΤου σέρβιραν χλωρίνη αντί για νερό σε κέντρο διασκέδασης\nSurvivor: Αποχώρησε για λόγους υγείας


Το Λύκειο Ελληνίδων έκανε τη διαφορά…(βίντεο) – eKefalonia\nΜε τις καλύτερες εντυπώσεις έφυγαν οι δεκάδες επισκέπτες του νησιού μας μετά τη πρώτη Ανάσταση από το Λιθόστρωτο.\n19/04/2014 | 16:59\nΜε τις καλύτερες εντυπώσεις έφυγαν οι δεκάδες επισκέπτες του νησιού μας μετά τη πρώτη Ανάσταση από το Λιθόστρωτο. Φυσικά, έμειναν ενθουσιασμένοι από το Λύκειο Ελληνίδων της Κεφαλονιάς που από νωρίς το πρωί έριχνε δάφνες στο Λιθόστρωτο και στους γύρω δρόμους μεταφέροντας το εορταστικό κλίμα.\nΚορίτσια από τις Χορευτικές Ομάδες του Λυκείου των Ελληνίδων μοίραζαν με ένα γλυκό χαμόγελο στολισμένα με κόκκινη κορδέλα κεριά για την Ανάσταση, δάφνες και παραδοσιακά αρτοποιήματα Πασχαλινά (κλειστήρια). Στο τέλος της εκδήλωσης με τη μουσική επένδυση των Αφών Καραβιώτη και του Γρηγόρη Βλαχούλη έσυραν το χορό στην πλατεία Καμπάνας κερδίζοντας το χειροκρότημα του κοινού.\nΑξίζει: Θα πρέπει να δώσουμε θερμά συγχαρητήρια στην Ευρώπη Μοσχονά η οποία είναι Πρόεδρος του Λυκείου ελληνίδων στη Κεφαλονιά με πολλά χρόνια παρουσία στο πολιτιστικά δρώμενα του τόπου.\nΕίναι αυτή που έκανε τη παρουσίαση της σημερινής εκδήλωσης, έδωσε τον τόνο και μετέφερε το μήνυμα της Ανάστασης.


Agioi Vavatsinias - Έθιμα της Λαμπρής\nΑρχική Σελίδα / Ήθη και Έθιμα / Έθιμα της Λαμπρής\nΤις μέρες πριν τη Λαμπρή, οι νοικοκυρές στο χωριό θα κάνουν τον γενικό καθαρισμό του σπιτιού. Μετά θα ετοιμάσουν τα παξιμάδια τους, καθώς επίσης και τις περίφημες «φλαούνες», ενώ τη Μεγάλη Πέμπτη θα βάψουν τα κόκκινα αυγά τα οποία θα τσουγκρίσουν μετά την Ανάσταση.\nΣάββατο του Λαζάρου: Τη μέρα αυτή, ομάδες των δύο ατόμων, κυρίως με παιδιά του δημοτικού σχολείου, γύριζαν όλα τα σπίτια του χωριού και έψαλαν τον «Λάζαρο». Οι νοικοκυρές, τους έδιδαν σαν δώρο φρέσκα αυγά για να τα βάψουν, καθώς και χρήματα. Το έθιμο αυτό ισχύει μέχρι σήμερα.\nΚυριακή των Βαΐων: Τη μέρα αυτή, οι νοικοκυρές παίρνουν κλωνάρια ελιάς στην εκκλησία, για να μείνουν εκεί μέχρι την ήμερα της Πεντηκοστής, οπότε η ελιά αγιάζεται και θα την πάρουν στο σπίτι τους για το κάπνισμα. Το κάπνισμα πιστεύεται ότι διώχνει κάθε κακό και ζηλοφθονία από την οικογένεια.\nΤη Μεγάλη Πέμπτη, οι εικόνες του εικονοστασίου καλύπτονται με μαύρα ρούχα σε ένδειξη πένθους. Το ίδιο βράδυ στήνουν μέσα στην εκκλησία πάνω σ' ένα τραπέζι, ομοίωμα Σταυρού με τον Χριστό πάνω, ενώ στα δεξιά και αριστερά βάζουν ομοίωμα του αποστόλου Ιωάννη και της μητέρας του Χριστού.\nΤην Μεγάλη Παρασκευή το πρωί, γίνεται ο στολισμός του Επιταφίου από κοπέλες, οι οποίες μαζεύουν λουλούδια από τα σπίτια του χωριού. Κοπέλες ντυμένες μυροφόρες, ψάλλουν τον Επιτάφιο Θρήνο και ραίνουν τοΝ Χριστό με μύρα, αρώματα και άνθη. Το βράδυ γίνεται η περιφορά του Επιταφίου.\nΤο Μεγάλο Σάββατο το πρωί, κατά τη διάρκεια της λειτουργίας και τη στιγμή που ο ιερέας θα πει το «Ανάστα ο Θεός», οι πιστοί θα Χτυπήσουν τους σκάμνους και τα μαύρα ρούχα που καλύπτουν τις εικόνες θα πέσουν.\nΓύρω στις έντεκα το βράδυ, χτυπούν χαρμόσυνα οι καμπάνες για να καλέσουν όλους τους Χριστιανούς, να πάνε στην πιο χαρούμενη λειτουργία της Χριστιανοσύνης.\nΣτα παλιά χρόνια έξω στο προαύλιο της εκκλησίας, ήταν αναμμένη η «Λαμπρατζιά». Σήμερα, για λόγους ασφαλείας, η Λαμπρατζιά ανάβει στο ύψωμα, που βρίσκεται απέναντι από το χωριό. Τα μεσάνυχτα ο παπάς λέει το «Δεύτε λάβετε φως εκ του ανεσπέρου φωτός», ενώ συγχρόνως βγαίνει από την εκκλησία μαζί με τους ψάλτες, για τη λιτανεία. Όλος ο κόσμος ανάβει τα κεριά του και τις λαμπάδες του, από το Άγιο φως της Αναστάσεως και βγαίνουν όλοι έξω. Εκεί ο ιερέας θα πει τον Καλό Λόγο και το Ευαγγέλιο και όλοι μαζί ψάλλουν το Χριστός Ανέστη.\nΜετά τη λειτουργία της αναστάσεως, επιστρέφουν όλοι στα σπίτια τους. Εκεί τσουγκρίζουν τα κόκκινα αυγά λέγοντας τις ευχές: «ΧΡΙΣΤΟΣ ΑΝΕΣΤΗ», «ΑΛΗΘΩΣ ΑΝΕΣΤΗ». Τρώνε τη σούπα αυγολέμονη ή τραχανά, αυγά και φλαούνες.\nΤην Κυριακή θα ψήσουν το πατροπαράδοτο «αρνί στην σούβλα» και θα διασκεδάσουν τη μεγάλη μέρα της Λαμπρής, όλοι μαζί. Το απόγευμα διοργανώνονται από το κοινοτικό συμβούλιο, διάφορες εκδηλώσεις στην πλατεία του χωριού, που περιλαμβάνουν παραδοσιακά παιγνίδια. Οι εκδηλώσεις αυτές συνεχίζονται τη Δευτέρα και την Τρίτη του Πάσχα.


www.drvalvis-hairtransplant.com - Πρόληψη και θεραπεία\nΗ απώλεια μαλλιών που προκαλείται από φάρμακα, άγχος, έλλειψη πρωτεΐνης ή σιδήρου ή φροντίδα μαλλιών μπορεί να αποφευχθεί.\nΑποφεύγοντας ορισμένα φάρμακα, μειώνοντας το άγχος, παίρνοντας επαρκή πρωτεΐνη και σίδηρο στη διατροφή σας και χρησιμοποιώντας χτενίσματα που δεν βλάπτουν τα μαλλιά σας μπορείτε να μειώσετε ή να αποτρέψετε την τριχόπτωση.\nΗ κληρονομική απώλεια μαλλιών όμως, (ανδρογενετική αλωπεκία) δεν μπορεί να προληφθεί !\nΗ τοπική μινοξιδίλη (Rogaine) και η από του στόματος φαναστερίδη (Propecia) είναι οι μοναδικές θεραπείες για την αρσενική φαλάκρα που έχουν εγκριθεί από τους διεθνείς φαρμακευτικούς οργανισμούς. Η χρήση τους ενδείκνυται σε άνδρες άνω των 18 ετών με ήπια έως μέτρια απώλεια μαλλιών. Πολλές καλά ελεγχόμενες μελέτες έχουν αποδείξει την αποτελεσματικότητα αυτών των φαρμάκων. Μετά από 3-6 μήνες χρήσης, η επιβράδυνση της τριχόπτωσης, η σταθεροποίηση ή η αυξημένη κάλυψη του τριχωτού της κεφαλής μπορεί να εκτιμηθεί. Τα αποτελέσματα είναι σαφώς εμφανή μετά 1 χρόνο.\nΗ πυκνή αναγέννηση είναι απίθανη και καμία φαρμακευτική αγωγή δεν μπορεί να επαναφέρει τα μαλλιά σε εντελώς φαλακρές περιοχές. Η πρώιμη παρέμβαση, όταν η αραίωση παρατηρείται για πρώτη φορά και οι τρίχες είναι ελλιπείς και μικροσκοπικές, παράγει τα καλύτερα αποτελέσματα. Η θεραπεία πρέπει να συνεχιστεί επ 'αόριστον για να διατηρηθούν τα οφέλη. Η διακοπή της θεραπείας έχει ως αποτέλεσμα την επιστροφή στην προτέρα κατάστασηκατάσταση.\nΓια την γυναικεία φαλάκρα, 2% τοπική μινοξιδίλη είναι το μόνο φάρμακο που έχει εγκριθεί. Η χρήση του ενδείκνυται σε γυναίκες άνω των 18 ετών με ήπια έως μέτρια απώλεια μαλλιών. Όπως πάντα, συμβουλευτείτε έναν γιατρό πριν ξεκινήσετε οποιοδήποτε φάρμακο.


H Ψυχολογία Ενός Επιτηρητή Πανελλαδικών Εξετάσεων...\nΑυτό το επίκαιρο κείμενο δημοσιεύθηκε στο μπλογκ του καθηγητή Χημείας και συγγραφέα Λευτέρη Παπαθανάση. Μιλά για την προσωπική του εμπειρία ως επιτηρητή πανελλαδικών εξετάσεων και είναι αφιερωμένο σε όλα τα παιδιά που ξεκίνησαν τον αγώνα τους για την εισαγωγή τους στην Τριτοβάθμια Εκπαίδευση.\nΑξίζει να το διαβάσετε:\nΠρωί εξετάσεων, αυτής της θεσμοθετημένης ταλαιπωρίας των εφήβων, που η νεοελληνική κοινωνία όρισε ως τελετουργικό μύησης στον κόσμο των «μορφωμένων» ενηλίκων..\nΞυπνάω από έναν φριχτό εφιάλτη. Πάντα, το πρωινό των εξετάσεων ξυπνάω από εφιάλτες, είναι το παράσημό μου από την εποχή των «δικών μου» Πανελλαδικών. Στο εξεταστικό κέντρο οι επιτηρητές μαζευόμαστε από νωρίς. Κάποιες σκόρπιες, αμήχανες κουβέντες μεταξύ μας, κάποια βλέμματα που δείχνουν ότι δεν είμαι ο μόνος που ξύπνησε με εφιάλτη.\nΟ Πρόεδρος της επιτροπής μας ανακοινώνει τις αίθουσες στις οποίες θα επιτηρήσουμε και μας επισημαίνει για μια τελευταία φορά το σωστό τρόπο να κολλάμε το μαύρο αυτοκόλλητο πάνω από το όνομα του υποψηφίου. Είμαστε 20 επιστήμονες μαζεμένοι σ’αυτήν την αίθουσα και συζητάμε για το σωστό τρόπο να κολλήσεις το μαύρο αυτοκόλλητο.\nTο μαύρο αυτοκόλλητο είναι πολύ σημαντικό. ΑΝ δεν μπει σωστά το μαύρο αυτοκόλλητο, τότε «το μέλλον ενός παιδιού θα καταστραφεί». Το μαύρο αυτοκόλλητο είναι ο βασιλιάς των αυτοκόλλητων…\nΜοιράζονται οι φάκελοι, πηγαίνουμε στις αίθουσες. Απ’έξω ακούγονται οι ΟΔΗΓΊΕΣ του Προέδρου προς τους συγκεντρωμένους υποψηφίους, και έπειτα η προσευχή στον Κύριο ημών. Ο Κύριος ημών θα βοηθήσει τους υποψηφίους να τα πάνε καλά στις εξετάσεις. Όμως ο Κύριος ημών θα βοηθήσει μόνο τον έναν στους τρεις υποψηφίους, και γι’αυτό η προσευχή στον Κύριο ημών πρέπει να είναι πάρα πολύ πειστική.\nΤα παιδιά μπαίνουν σιγά-σιγά και κάθονται στις θέσεις τους. Παράξενο. Δεν χρειάζεται να τους δώσω οδηγίες. Έχουν υπολογίσει από πριν τη θέση τους στην αλφαβητική σειρά και κάθονται μεθοδικά στο αντίστοιχο θρανίο. Τόσα χρόνια, και δεν μου έχει τύχει να καθίσουν σε λάθος θρανίο.\nΤα ίδια παιδιά που λίγες μόνο μέρες πριν δεν μπορούσαν με τίποτα να φτιάξουν μια γραμμή της προκοπής στην πρωινή συγκέντρωση (και γιατί?) τώρα κάθονται σιωπηλά, και πάντα στο σωστό θρανίο. Αν δεν ελέγξω ότι τα παιδιά κάθισαν στο σωστό θρανίο, τότε «το μέλλον ενός παιδιού θα καταστραφεί». Αυτά τα θρανία δεν είναι τα ίδια με κείνα που πάνω τους δίνουμε τη ζωή μας κάθε μέρα. Δεν έχουν ζωγραφιές, δεν έχουν «ο Δημήτρης αγαπάει τη Μαρία», έχουν μόνο το αυτοκόλλητο με τον μοναδικό κωδικό του υποψηφίου. Αυτά τα θρανία είναι οι βασιλιάδες των θρανίων…\nΜα ούτε και τα παιδιά είναι τα ίδια. Είναι παγωμένα και φοβισμένα. Είναι 18 χρονών παιδιά, είναι η Ζωή η ίδια, και είναι παγωμένα και φοβισμένα. Και ξέρεις φίλε, δεν υπάρχει τίποτα πιο θλιβερό από ένα φοβισμένο παιδί. Δεν υπάρχει τίποτα στον κόσμο που να αξίζει το φόβο ενός παιδιού. Τίποτα!\nΤα θέματα αργούν. Κάποιοι παίζουν με το καπάκι του μπουκαλιού με νερό που έχουν μαζί τους. Το στρίβουν από δω, το στρίβουν από κει, το βγάζουν και το ξαναβάζουν. Αυτό το καπάκι είναι ο μόνος τους φίλος εκείνη τη στιγμή, είναι το μόνο που μπορεί να τους ηρεμήσει. Αυτό το καπάκι έχει θεραπευτικές ιδιότητες. Αυτό το καπάκι είναι ο βασιλιάς των καπακιών…\nΈχω ένα ταλέντο: λέω κρύα αστεία. Το χρησιμοποιώ. Έχω ένα κρύο αστείο για κάθε παιδί και κανα-δυο για όλη την αίθουσα. Συνήθως τα παιδιά μου στο σχολείο δεν γελούν με τα αστεία μου. Αγαπιόμαστε όμως, κι έτσι με αντιμετωπίζουν συγκαταβατικά, μπορεί ακόμη και να υποκριθούν ότι γελάνε για να μου κάνουν το χατίρι. Μερικά μου το ξεκόβουν να μην τολμήσω να πω κι άλλο, αλλά κι εγώ μπορεί να τιμωρήσω μερικούς ταραξίες λέγοντάς τους ένα έξτρα ανέκδοτο στο διάλειμμα.\nΣήμερα όμως όλοι γελάνε με τα αστεία μου. Το έχουν ανάγκη να γελάσουν, γιατί για λίγο σταματάνε να τρέμουν κι ο φόβος υποχωρεί. Τα σημερινά μου αστεία είναι πολύ πετυχημένα. Τα σημερινά μου αστεία είναι οι βασιλιάδες των αστείων…\nΚάπου στο γραφείο του Προέδρου, μέσω του ειδικού συστήματος έρχονται τα θέματα. Φωτοτυπούνται σε μηχάνημα που έχει καλοσυντηρηθεί ΑΝ χαλάσει στα μέσα της χρονιάς, μπορεί να μείνει χαλασμένο για μέρες, αλλά στις εξετάσεις όχι, όχι, ποτέ!) και γίνεται ο έλεγχος. Οι υπεύθυνοι ελέγχουν τις φωτοτυπίες προσεχτικά. Οι φωτοτυπίες πρέπει να είναι καθαρές.\nΟποιαδήποτε τυχαία κουκίδα πάνω στη φωτοτυπία των θεμάτων μπορεί να αλλοιώσει ένα σημείο στίξης, ένα μαθηματικό σύμβολο. Οποιαδήποτε τυχαία κουκίδα πάνω στη φωτοτυπία των θεμάτων «μπορεί να καταστρέψει το μέλλον ενός παιδιού». Αυτές οι συγκεκριμένες τυχαίες κουκίδες είναι οι βασιλιάδες των κουκίδων…\nΜοιράζω τα θέματα. Τα παιδιά ξαναπαγώνουν. Το πρόσωπο του αγοριού στο τρίτο θρανίο χαλάρωσε (Χρήστο τον λένε, πάντα θέλω να μαθαίνω τα ονόματά τους. Μιλάω ακόμη στο δρόμο με παιδιά που έτυχε να επιτηρήσω πριν χρόνια).\nΤον είδα που γρήγορα πήγε στο δεύτερο θέμα και το τσέκαρε: είναι μάλλον μέσα σ’αυτά που ξέρει καλά. Όμως γυρνώντας προς την έδρα, βλέπω την Ξένια στο πρώτο θρανίο να έχει κοκκαλώσει. Θέλω να της πω να ηρεμήσει, να κοιτάξει ήρεμα τα θέματα και να απαντήσει ψύχραιμα όσα ξέρει.\nΔεν επιτρέπεται όμως, γιατί η εξέταση έχει αρχίσει, και αν το κάνω θα σημαίνει ότι τη βοήθησα, και αν τη βοηθήσω τότε είναι σαν να αδικώ ένα άλλο παιδί. Το να συμβουλεύσεις ένα παιδί να ηρεμήσει, «μπορεί να καταστρέψει το μέλλον ενός παιδιού». Αν μπορείς να υπερασπιστείς με οποιοδήποτε λογικό σύστημα τη φράση που μόλις έγραψα, σε παραδέχομαι.\nΣτο μεταξύ έχω ρίξει μια γρήγορη ματιά στα θέματα. ΑΝ δεν έχεις κάνει αυτή τη δουλειά μπορεί να σου φανεί περίεργο αυτό που θα σου πω, αλλά κοιτάζοντας τα θέματα βλέπω μέσα τους ονόματα παιδιών, παιδιών που είχα στο σχολείο.\nΞέρω ότι ο Γιώργος μπορεί να την πατήσει στις αριθμητικές πράξεις, είναι επιπόλαιος και φέτος τα νούμερα στις πράξεις δεν είναι τόσο απλά.\nΗ Άννα θα κολλήσει στην κετόνη (ένωση Γ, στο τρίτο θέμα φέτος). Δεν με ακούει, ενώ τις έχω πει εκατό φορές ότι οι αντιδράσεις του καρβονυλίου είναι πολύ σημαντικό ζήτημα. Τώρα όμως με έπιασε ένα ξαφνικό άγχος. Βλέπω ότι στο τέταρτο θέμα, στο τελευταίο ερώτημα, η λύση δεν είναι αυτή που φαίνεται αρχικά, και σκέφτομαι το Μιχάλη.\nΜιλάμε για απίστευτο παιδί, μόνο που είναι βιαστικός ο μπαγάσας και ξέρω ότι δεν θα τη δει την παγίδα πάνω στη φούρια του. Αν δεν απαντήσει σ’αυτό το τελευταίο ερώτημα μπορεί να χάσει οριακά την Ιατρική, που είναι ο καημός του. Αν δεν απαντηθεί το τελευταίο ερώτημα, τότε «το μέλλον ενός παιδιού θα καταστραφεί». Το τελευταίο ερώτημα είναι ο βασιλιάς των ερωτημάτων…\nΉρθε όμως η ώρα! Ο πρώτος υποψήφιος παραδίδει το γραπτό του. Το ελέγχω ξανά και ξανά, ακόμη και στις σελίδες που έμειναν λευκές, μήπως και υπάρχει κάποιο διακριτικό, κάτι που θα δώσει το σήμα σε ένα βαθμολογητή στην άλλη άκρη της Ελλάδας ότι πρέπει να βάλει κάτι παραπάνω (νομίζω ότι ούτε οι παράνομοι μηχανισμοί των Κομμουνιστών δεν έχουν καταφέρει κάτι τέτοιο, αλλά ποτέ δεν ξέρεις). Διαγράφω προσεχτικά τα κενά, και πιάνω να κολλήσω το αυτοκόλλητο.\nΤόσα χρόνια το κοροϊδεύω, και τόσα χρόνια τρέμω μη και δεν το κολλήσω σωστά. Φέρνω σε πέρας αυτό το τιτάνιο καθήκον και με έχει λούσει ήδη κρύος ιδρώτας.\nΣπάω ελαφρώς το πρωτόκολλο: «καλά αποτελέσματα φίλε!». «Σας ευχαριστώ κύριε!», μου απαντάει. «Κύριος» , σκέφτομαι από μέσα μου.\nΠαιδί μου, δεν θέλω να’μαι «κύριός» σου, «κύριο» έχουν μόνο τα σκυλιά του κάναπέ. «Κύριος», μόνο και μόνο επειδή για τρεις ώρες στεκόμουν από πάνω σου. Αν ήξερες ότι κάθε φορά που επιτηρώ, είναι σα να πεθαίνω, θα ξέχναγες και τον πληθυντικό και τις αστικές ευγένειες, που άλλους μπορεί να τους κάνουν να φαίνονται σημαντικοί, αλλά εμένα όχι. Δεν θέλω να’μαι «κύριός» σου, μα σύντροφος και συνοδοιπόρος, όπως προσπαθώ να είμαι για τα παιδιά στο δικό μου σχολείο.\nΑν ήξερες μόνο τι σκέφτομαι…\nΚλείνω. Στην τηλεόραση μιλάνε για μένα. Με λένε κοπανατζή και ανίκανο. Λένε ότι ΠΑΊΖΩ με την ψυχολογία σου. Λένε ότι σου καταστρέφω (πάλι) το μέλλον. Λένε ότι δεν σέβομαι το ιερό σου δικαίωμα να συντριβείς στις μυλόπετρες των Πανελλαδικών. Αυτό το ιερό δικαίωμα δεν είναι σαν τα άλλα δικαιώματα. Αυτό το ιερό δικαίωμα «μπορεί να καταστρέψει το μέλλον ενός παιδιού». Αυτό το ιερό δικαίωμα είναι ο βασιλιάς των ιερών δικαιωμάτων…\nΚαλή αντάμωση φίλε! Ξέρεις πού…\nΑπογοητευμένοι οι Ευρωπαίοι από την ΕΕ «όπως έχει διαμορφωθεί μέχρι…\nΤα Ζώδια Της Πέμπτης 19/7\nΤι Είναι Αυτό Που Μας Κρατά Σε Μια Δυστυχισμένη Σχέση\nΤα ζώδια σήμερα Παρασκευή 18/7/2021


Χρέος, δημογραφικό, μεσαία τάξη. Οι τρεις Σφίγγες. – Γναθολόγιο\nHome › Εκ του σύνεγγις › Χρέος, δημογραφικό, μεσαία τάξη. Οι τρεις Σφίγγες.\nPosted on October 31, 2015 by user5775481949\tPosted in Εκ του σύνεγγις\nΤο δύσκολο και απρόβλεπτο μέλλον μας δεν φαίνεται να εξαντλείται στα χρόνια του τρίτου μνημονίου, πόσο μάλιστα όσο παραμένουν ο φόβος και η αβεβαιότητα για ένα τέταρτο μνημόνιο που θα καλείται να κλείνει τα ημιτελή προηγούμενα και να εισάγει στα επόμενα. Ούτε φυσικά εξαντλείται σε μια τραπεζική ανακεφαλαιοποίηση, που κάθε λίγο μπορεί να επαναλαμβάνεται για να σκεπάζει νέες τρύπες, που αδιέξοδες και ανεπαρκείς πολιτικές θα συνεχίσουν να ανοίγουν.\nΠάντως, το μέλλον μιας χώρας σίγουρα εξαντλείται όταν οι άνθρωποι της εξαναγκάζονται να χάνουν τον πλούτο μιας ζωής ή και περισσότερων γενεών και ταυτόχρονα εμποδίζονται να δημιουργήσουν νέο. Όταν οι πολίτες της από ελεύθερα παραγωγικά άτομα μετατρέπονται σε εξαρτημένες και άβουλες μονάδες, που δεν παράγουν πλούτο για τα νοικοκυριά τους, αλλά για την εξυπηρέτηση ενός χρέους, που ολοένα και υπερβαίνει τις δυνατότητές τους. Όταν ο πληθυσμός συρρικνώνεται από έναν δυσμενή δείκτη γονιμότητας, που συνυπάρχει με συνθήκες αναγκαστικής μετανάστευσης των νέων και αναπότρεπτης περιθωριοποίησης ολοένα και αυξανόμενων εκπροσώπων της τρίτης ηλικίας.\nΛίγο μετά την είσοδο στον 21ο αιώνα, η χώρα μας μπήκε στην ευρωζώνη. Αυτά τα σχεδόν 15 χρόνια, βασικά στοιχεία από την οικονομική μας ταυτότητα δεν άλλαξαν. Για παράδειγμα εξακολουθούμε να έχουμε στην Ευρώπη το υψηλότερο ποσοστό αυτοαπασχόλησης καθώς και μικρών επιχειρήσεων με προσωπικό κάτω από 10 άτομα. Αλλά το πιο σημαντικό, ιδιαίτερα στις σημερινές συνθήκες, είναι η κατάσταση και τα χαρακτηριστικά που έχει η μεσαία τάξη στην χώρα μας. Και αυτό διότι μέχρι τώρα αυτή μπορούσε να παρέχει έσοδα στο κράτος και με τον πλούτο της να επιχειρεί, να καταναλώνει και να δημιουργεί θέσεις εργασίας.\nΣύμφωνα με την έρευνα της Credit Suisse στην μεσαία τάξη της χώρας μας ανήκουν σήμερα περίπου 4,309,000 ενήλικοι Έλληνες, οι οποίοι κατέχουν περιουσία από περίπου 32,000 μέχρι 320,000 ευρώ. Εδώ πρέπει να σημειώσουμε κάτι εξαιρετικά ενδιαφέρον για το μερίδιο του πλούτου της μεσαίας τάξης στον συνολικό πλούτο της χώρας μας. Ενώ η μέση ευρωπαϊκή τάση είναι φθίνουσα(από 47,2% το 2000 σε 40,6% το 2015), η Ελλάδα παρουσιάζει ένα από τα μεγαλύτερα ποσοστά στην Ευρώπη με 53,6%, που την κατατάσσει στην 4η θέση μετά την Σλοβενία, την Ουγγαρία και την Σλοβακία. Στο γράφημα-1 παρατηρούμε αυτή την σημαντική οικονομική ιδιαιτερότητα της χώρας μας σε σχέση με άλλες χώρες του Βορρά και του Νότου.\nΈχει ενδιαφέρον να παρακολουθήσουμε την οικονομική πορεία της μεσαίας τάξης στην Ελλάδα από το 2000 μέχρι το 2015. Στο σύνολό της η μεσαία τάξη στην χώρα μας αριθμητικά συρρικνώθηκε από το 55% που κατείχε στον ενήλικο πληθυσμό το 2000 σε 47% το 2015. Μέσα σε αυτά τα 15 χρόνια φαίνεται να έχει αυξήσει τον πλούτο της. Ωστόσο, στην έρευνα της Credit Suisse, με αυτή την αύξηση υπολογίζεται και η αύξηση του πλούτου του 2,8% του ενηλίκου πληθυσμού που βρίσκεται άνωθεν της μεσαίας τάξης. Στο γράφημα-2 απεικονίζεται η αύξηση του πλήθους και του πλούτου της μεσαίας τάξης και άνωθεν αυτής στην Ελλάδα σε σχέση με την Ευρώπη .\nΠαρατηρούμε ότι στην Ελλάδα αυτή η αύξηση ακολουθεί αναλογικά την τάση που σημειώθηκε συνολικά στην Ευρώπη κατά την περίοδο 2000-2007. Μετά την κρίση του 2008 οι απώλειες για την χώρα μας ήταν συγκριτικά πολύ μεγαλύτερες από τον μέσο ευρωπαϊκό όρο.\nΩστόσο πρέπει να διευκρινιστεί ότι από τον επιπλέον πλούτο των 200 δις ευρώ σε σχέση με το 2000, μόνο τα 115 αφορούν την μεσαία τάξη. Με άλλα λόγια, το μέσο κέρδος για τα μέλη, τα οποία τελικά παρέμειναν σε αυτήν, ήταν περίπου 26,000 ευρώ, σε αντίθεση με το μέσο κέρδος που είχαν οι εκπρόσωποι της μεγάλης αστικής τάξης, άνωθεν της μεσαίας, που ήταν περί τα 340,000 ευρώ, χωρίς μάλιστα να παρατηρηθεί δική τους συρρίκνωση.\nΈτσι η αριθμητική συρρίκνωση της μεσαίας τάξης σε συνδιασμό με την πολύ μικρή αύξηση του πλούτου της οδηγεί σε στασιμότητα, αλλά και περιθωριοποίηση εκείνων που ολοένα χάνουν την περιουσία τους. Η φτωχοποίηση καραδοκεί και τα ποσοστά του κοινωνικού αποκλεισμού συνεχίζουν να αυξάνονται. Στο γράφημα-3 παρατηρούμε αυτή την δυσμενή κοινωνική εξέλιξη από το 2005 μέχρι το 2014 που σχεδόν διαχωρίζει με σαφήνεια τις χώρες του Βορρά από εκείνες της Περιφέρειας, εκατέρωθεν του ευρωπαϊκού(ΕΖ-17) μέσου όρου.\nΤελικά, το όποιο σημαντικό οικονομικό όφελος από την περίοδο 2000-2015 κεφαλοποιήθηκε υπεράνω των ορίων της μεσαίας τάξης. Και είτε με τη μορφή των γνωστών 85 δις ευρώ, που κατευθύνθηκαν στους περίπου 250,000 Έλληνες που βρίσκονται άνωθεν αυτής, είτε με τη μορφή πολύ περισσότερων αγνώστων ποσών, θα παραμένει, ως είθισται, φορολογικά στο απυρόβλητο και έτσι οικονομικά αναξιοποίητο για την χώρα.\nΗ μεσαία τάξη εξαναγκάζεται τώρα να καλύψει και αυτό το έλλειμμα τάξης και δικαιοσύνης από τις σάρκες και το υστέρημά της και να υποστεί απώλειες στην κινητή και ακίνητη περιουσία της, τέτοιες που πολύ σύντομα θα την οδηγήσουν εκτός από την αριθμητική και στην μεγάλη οικονομική της συρρίκνωση. Αλλά, όπως θα δούμε αμέσως παρακάτω, αυτό δεν έχει να κάνει μόνο με τις άστοχες πολιτικές ΝΔ-ΠΑΣΟΚ-ΣΥΡΙΖΑ, αλλά και με την δυναμική που θα αποκτούν χρόνο με τον χρόνο, χρέος και δημογραφικό, από μόνα τους και κυρίως ενισχύοντας το ένα το άλλο.\nΧρέος και δημογραφικό\nΔεν υπάρχει κάτι να προστεθεί για το χρέος, πέρα από το να υπενθυμιστεί ότι με τα σημερινά δεδομένα, πριν και αν αρχίσει η συζήτηση για αυτό με τους δανειστές, η οικονομική ζωή των Ελλήνων πολιτών θα καθορίζεται από αυτό μέχρι το 2057 με τον ρυθμό που απεικονίζεται στο γράφημα-4.\nΑν μάλιστα χωρίσουμε τον χρόνο σε δεκαετίες τότε τα ποσά που προκύπτουν και πρέπει να εξυπηρετηθούν είναι αυτά που καταγράφονται στο γράφημα-5. Κάθε επόμενη δεκαετία, το ποσό ανεβαίνει και ειδικά την τρίτη, από το 2036-2045 φτάνει τα 94 δις ευρώ. Σύμφωνα με τα προσδόκιμα επιβίωσης, οι περισσότεροι από τους σημερινούς 50ρηδες θα ζήσουν, αν όχι όλη, αρκετά χρόνια από αυτήν την τελευταία και πιο δύσκολη δεκαετία του χρέους.\nΤο χρέος, λοιπόν, αφορά την πλειονότητα των Ελλήνων που υπάρχουν σήμερα. Άλλοι θα μεγαλώσουν με αυτό, άλλοι θα ωριμάσουν με αυτό και άλλοι θα γεράσουν με αυτό. Και φυσικά πολλοί θα γεννηθούν με αυτό. Αλλά αυτοί θα είναι και οι λιγότεροι. Και εκεί είναι το μεγάλο πρόβλημα, που συνοψίζεται στην πρόβλεψη ότι τα επόμενα χρόνια, όλο και λιγότεροι Έλληνες θα καλούνται να πληρώσουν για ένα χρέος που θα αυξάνεται, ακόμη κι αν επιμηκυνθεί αφού τα επιτόκια θα μπορούν ανά πάσα στιγμή να ανεβαίνουν.\nΉδη σήμερα μιλάμε από πολλές θέσεις αδυναμίας. Το εργατικό δυναμικό παρότι βρίσκεται στο μεταπολεμικό του ναδίρ συνεχίζει να κατρακυλά λόγω της αναπόφευκτης μετανάστευσης. Ήδη από το 2011 και επί τέσσερα συνεχόμενα χρόνια οι θάνατοι υπερβαίνουν τις γεννήσεις. Όπως σκιαγραφήθηκε πιο πάνω η μεσαία τάξη από κορμός της οικονομίας θυσιάζεται χωρίς σχέδιο και στην άτακτη πτώση της παρασέρνει τις δυνατότητες για ανάκαμψη και ανάπτυξη της χώρας.\nΚαι όταν οι δρόμοι του χρέους συναντηθούν με τις καμπύλες του δημογραφικού τα πράγματα δείχνουν να γίνονται ακόμη πιο αβέβαια και περίπλοκα. Τα διαγράμματα με τις στατιστικές προβλέψεις από τον ιστότοπο των Ηνωμένων Εθνών δίνουν τα όρια μέσα στα οποία θα κινηθούμε τα επόμενα χρόνια. Η μοναδική παρέμβαση που έχει γίνει στην αναπαραγωγή τους είναι η σήμανση της περιόδου 2016-2057, που αφορά την κρίσιμη περίοδο αποπληρωμής του χρέους. Οι εκόνες μιλούν από μόνες τους και έτσι τα σχόλια είναι περιττά για τις επιπτώσεις αυτών των προβλέψεων στο θέμα της εξυπηρέτησης του χρέους, το εργασιακό, το ασφαλιστικό και πρώτα και κύρια στο ίδιο το ζήτημα της ύπαρξης και της συνέχειάς μας ως χώρα.\nΣτο γράφημα-6 παρατηρούμε ότι ο ήδη δυσμενής δείκτης ολικής γονιμότητας προβλέπεται να παραμείνει τις επόμενες τρεις δεκαετίες και μέχρι το τέλος του αιώνα κάτω από το όριο ανανέωσης του 2,1 παιδιά/γυναίκα.\nΓια τις ίδιες χρονικές περιόδους, στο γράφημα-7 παρατηρούμε την πρόβλεψη για μείωση του συνόλου του ελληνικού πληθυσμού, στο γράφημα-8 την πρόβλεψη για την ελάττωση των αριθμού των ατόμων μέχρι 19 ετών και στο γράφημα-9 την πρόβλεψη για μια μεγάλη μείωση των ατόμων 20-64 ετών.\nΤέλος, στο γράφημα-10 παρατηρούμε την πρόβλεψη για μια μεγάλη αύξηση των ατόμων άνω των 65 ετών στο άμεσο μέλλον, που θα αρχίσει να αντιστρέφεται μετά το 2050.\nΗ συζήτηση σε ό,τι αφορά το παρόν και το παρελθόν θα έπρεπε να συσχετίζεται με αυτό που ανοίγεται μπροστά μας και είναι ιδιαίτερα απειλητικό τόσο τις πρώτες τρεις δεκαετίες και μέχρι το 2050, αλλά και στη συνέχεια δοκιμάζοντας συνολικά την ύπαρξη μας μέχρι το τέλος του αιώνα. Η εξυπηρέτηση του χρέους, η δημογραφική γήρανση και η συρρίκνωση της μεσαίας τάξης είναι τρεις παράγοντες που από μόνοι τους και σε συνδιασμό θα καθορίζουν την τύχη και την επιβίωση μας. Οι τρεις Σφίγγες, που καθορίζουν το μέλλον μας ανάλογα με την απάντηση που δίνουμε στους υπαρξιακούς γρίφους που μας θέτουν. Μέχρι τη στιγμή που η δημιουργική αντίδραση της μεσαίας τάξης στην φθορά και τον αφανισμό λόγω της υπερφορολόγησης και της υφαρπαγής του εναπομένοντος πλούτου της, θα δώσει το γενικό σήμα για την έξοδο της πλειονότητας από το αδιέξοδο.\nΟι εικόνες που έρχονται ήδη από το άμεσο μέλλον θα έπρεπε να έχουν ήδη κινητοποιήσει τα καλύτερα εθνικά μας αντανακλαστικά. Αντ΄αυτού λαμβάνονται σπασμωδικά ημίμετρα που ανακυκλώνουν το αδιέξοδο αφενός διότι οι πολιτικοί δεν τολμούν και αφετέρου διότι οι δανειστές δεν ενδιαφέρονται ή και δεν θέλουν να αποφασιστούν και να εφαρμοστούν μεγάλες τομές, οπωσδήποτε συναινετικές, αλλά διαφορετικού πολιτικού ήθους που θα λαμβάνει υπ΄όψιν τα συμφέροντα του συνόλου και όχι μόνο κάποιων κοινωνικών ομάδων ή κέντρων εξουσίας, εντός ή εκτός της χώρας, καθώς και τα συμφέροντα όλων των γενεών.\nCredit Suisse. The Global Wealth Report 2015\nEurostat. People at risk of poverty or social exclusion by age and sex\nΕΛΣΤΑΤ. Φυσική κίνηση πληθυσμού\nUnited Nations Population Division. World Population Prospects, the 2015 Revision\nΦωτό: Salvador Dali, Three Sphinxes Of Bikini, 1947\nArticle in English: Greece: Debt, demographics and middle class.\n‹ Μια ευκαιρία χαμένη ανάμεσα σε δύο εκλογές\nΕλλάδα 2015: Ζητείται επειγόντως κοινωνική δικαιοσύνη! ›


Novasports Running Team - σελίδα 8 - Novasports.gr\n09/06/2016 • 23:23\nΟ Περικλής Ιακωβάκης στην «Ώρα των Πρωταθλητών» (video)\nΈνας πραγματικός πρωταθλητής, βρέθηκε στην «Ώρα των Πρωταθλητών» το βράδυ της Πέμπτης, φιλοξενούμενος του Γιάννη Καραλή.\n07/06/2016 • 12:46\nΜε αρχηγό τον Ιακωβάκη έτρεξε η Nοvasports Running Team\nΜικροί και μεγάλοι, απλοί πολίτες αλλά και αθλητές διέσχισαν τη βραδινή Αθήνα για ένα ασυνήθιστο αθλητικό γεγονός.\nΜε απόλυτη επιτυχία στέφθηκαν τα «ΒΙΚΟΣ Street Relays», οι πρώτοι αγώνες σκυταλοδρομιών στην Ελλάδα, που διεξήχθησαν στα Ιωάννινα το Σάββατο 4 Ιουνίου.\n23/05/2016 • 21:09\nΗ «Novasports Running Team» έτρεξε και στην Κοζάνη! (video)\nΜε απόλυτη επιτυχία στέφθηκαν τα «ΒΙΚΟΣ Street Relays», οι πρώτοι αγώνες σκυταλοδρομιών στην Ελλάδα, που διεξήχθησαν στην Κοζάνη την Κυριακή 22 Μαϊου.\n27/04/2016 • 20:14\nΣτην κορυφή η «Novasports Running Team»\nΠρωτιά για «Novasports Running Team» στα 4Χ2500 στην Καβάλα! Κατέκτησε τη 1η θέση Ανδρών στον τρίτο φετινό αγώνα της σειράς «ΒΙΚΟΣ Street Relays».\n27/04/2016 • 12:49\nΟ Περικλής Ιακωβάκης, Captain της «Novasports Running Team»! (video)\nΗ πρώτη εμφάνιση του Παγκόσμιου πρωταθλητή στο στίβο με την ομάδα έγινε στον 7ο Ποσειδώνιο Ημιμαραθώνιο και συνοδεύτηκε από διακρίσεις.\n11/04/2016 • 17:00\nΗ «Novasports Running Team» έτρεξε για καλό σκοπό στα «Street Relays» στη Γλυφάδα! (video)\nΜε απόλυτη επιτυχία στέφθηκαν τα «ΒΙΚΟΣ Street Relays», οι πρώτοι αγώνες σκυταλοδρομιών στην Ελλάδα, που διεξήχθησαν στη Γλυφάδα την Κυριακή 10 Απριλίου.


: καθημερινή κατάθεση: 03/17/15\nΣΟΚ ! Όποιος διαβάζει την πρόβλεψη της Eurostat για τον πληθυσμό της Ελλάδας το 2080 καταλαβαίνει ότι πρόκειται για ασύλληπτο νούμερο, αδιανόητο και φοβερά αποκαρδιωτικό… Με βάση τα στατιστικά των γεννήσεων- θανάτων από το 2011 και μετά, αλλά και με βάση τη μαζική μετανάστευση νέων και οικογενειών στο εξωτερικό, η Ελλάδα βρίσκεται στο χειρότερο σημείο δημογραφικής κατάρρευσης. Δυστυχώς, οι αρμόδιοι κοιμούνται τον ύπνο του δικαίου. Πλήρης αδιαφορία από Πολιτεία, κόμματα και επίσημη Εκκλησία. Ειδικότερα για την Εκκλησία μόνο μια αναφορά να κάνουμε, για την εβδομάδα ιερατικών κλήσεων : Όταν δεν γεννιούνται νέα παιδιά, λόγω των δυσβάσταχτων οικονομικών ( και άλλων ) μέτρων ενάντια στους Πολύτεκνους και τους Τρίτεκνους, πως ελπίζει η Εκκλησία να βρει νέους ιερείς ;\nΕτικέτες Εκκλησία, Ελλάδα, Πολύτεκνους, Τρίτεκνους, Eurostat


6 τρόποι για να κάνεις δωρεάν διακοπές - Oneofus.gr\n6 τρόποι για να κάνεις δωρεάν διακοπές\nΌταν έρχεται η ώρα να οργανώσουμε τις διακοπές μας, είτε αυτές είναι ολιγοήμερες, είτε πολλών ημερών, καταλαβαίνουμε ότι πρέπει να βάλουμε γερά το χέρι στην τσέπη για να καταφέρουμε να πληρώσουμε για όλα, από την μεταφορά, την διατροφή και φυσικά την διαμονή, μέχρι τα μικροέξοδα και την διασκέδαση. Αν δεν είχαμε προβλέψει ώστε να βάλουμε χρήματα στην άκρη ειδικά για αυτόν τον σκοπό, μπορεί να βρεθούμε μπροστά στην δυσάρεστη συνειδητοποίηση ότι τελικά δεν έχουμε το budget για να κάνουμε όλα όσα θα θέλαμε με το φετινό μας καλοκαίρι. Ίσως να χρειαστεί να μικρύνουμε τον χρόνο των διακοπών μας, ίσως να μην καταφέρουμε να κάνουμε περισσότερα από ένα ταξίδια όπως θα επιθυμούσαμε και μας αξίζει.\nΊσως όμως να αρχίσουμε να εξετάζουμε πιθανότητες φθηνότερων λύσεων που, εντάξει, δεν θα είναι οι λαμπερές εξορμήσεις που θα επιθυμούσαμε, θα μας δώσουν όμως την χαρά του να ξεφύγουμε από την πόλη και να ξεκουραστούμε έτσι κι αλλιώς. Τσέκαρε τις παρακάτω ιδέες για να δεις αν κάποια σου ταιριάζει και θα μπορούσες να την οργανώσεις.\nOld Village Greek Island Blue Greece Traditional\nΟι περισσότεροι από εμάς έχουμε ένα χωριό κάπου στην Ελλάδα. Εκεί υπάρχει ένα πατρικό σπίτι στο οποίο μπορεί να μην μένει κανείς στην διάρκεια του έτους, το καλοκαίρι όμως μπορεί να μας φιλοξενήσει μια χαρά. Συνεννοούμαστε με τα ξαδέρφια μας για τους χρόνους που πιθανά θα μπορούσε το σπίτι του χωριού να μας φιλοξενήσει και βάζουμε πλώρη για διακοπές δωρεάν διαμονής. Αν το χωριό μας δεν είναι παραθαλάσσιο όπως θα θέλαμε, βρίσκουμε άλλους τρόπους να περάσουμε τις μέρες μας, όπως εκδρομές στα κοντινά βουνά ή άλλα αξιοθέατα, περιπάτους στην φύση και εξόρμηση στις κοντινές πολιτιστικές εκδηλώσεις, που γίνονται σε όλη την περιφέρεια στην διάρκεια του καλοκαιριού. Ο ρυθμός της ζωής στο χωριό είναι τόσο χαλαρωτικός που οπωσδήποτε θα μας επηρεάσει και θα μας ξεκουράσει. Πιθανές δραστηριότητες προς αυτήν την κατεύθυνση είναι το διάβασμα, το μαγείρεμα με τοπικά προϊόντα και καλούδια και η επανασύνδεση με τις ρίζες μας μέσα από την επαφή με τους ανθρώπους του χωριού μας. Τσίπουρα στην πλατεία, μπάρμπεκιου στην αυλή και ψάρεμα στο ποτάμι του χωριού είναι μερικές ακόμα ιδέες για να βρούμε το ζεν μας.\nΑυτή η μέθοδος διακοπών έχει κερδίσει έδαφος τα τελευταία χρόνια, κυρίως λόγω των μέσων κοινωνικής δικτύωσης. Σχεδόν όλοι μας έχουμε κάποιον φίλο στο εξωτερικό, με τον οποίον/α μιλάμε τακτικά, ανταλλάσσουμε μηνύματα ή φωτογραφίες από την καθημερινότητά μας. Αυτό ή αυτά τα άτομα λοιπόν, ίσως να ενδιαφέρονται για ανταλλαγή σπιτιών στην διάρκεια του καλοκαιριού. Έτσι, όσο η Άννα από το Μόναχο χοροπηδάει από την χαρά της που θα έχει την ευκαιρία να έρθει δωρεάν στην Αθήνα για να δει την Ακρόπολη και να κολυμπήσει στην Βουλιαγμένη, εμείς ετοιμάζουμε βαλίτσες και πρόγραμμα για μια βδομάδα στην δική της πόλη με δωρεάν διαμονή στο δικό της διαμέρισμα. Αυτό μας γλυτώνει και από τον κύριο όγκο των εξόδων διατροφής, καθώς εκεί μπορούμε να μαγειρεύουμε τα γεύματά μας και να ζήσουμε σαν ντόπιοι γενικότερα.\nΟ εθελοντισμός μπορεί να μην είναι ακριβώς διακοπές μιας και ο φορέας που θα μας φιλοξενήσει περιμένει από εμάς να κάνουμε κάποια πράγματα σε αντάλλαγμα της πλήρους φιλοξενίας που θα μας προσφέρει, έχει όμως πολλά άλλα καλά. Πρώτα και κύρια την αίσθηση ότι θα ενταχθούμε σε έναν ευγενή σκοπό μαζί με άλλα άτομα από όλον τον κόσμο και θα δουλέψουμε γι’ αυτόν. Μπορεί να είναι η προστασία απειλούμενων ειδών, μπορεί να είναι προστασία της φύσης, μπορεί να είναι η συμμετοχή σε κάποια εκστρατεία ενημέρωσης ή η βοήθεια προς άτομα, όπως μετανάστες και πρόσφυγες. Η συμμετοχή αυτή όμως θα μας βοηθήσει να γνωριστούμε με άτομα με τις ίδιες ανησυχίες με εμάς και θα γίνει η βάση για να περάσουμε καλά και ίσως να κάνουμε φιλίες που θα κρατήσουν πολλά πολλά χρόνια. Οι δομές που χρησιμοποιούν εθελοντική εργασία δεν περιμένουν από τους εθελοντές να εργάζονται 24/7. Υπάρχει ελεύθερος χρόνος για ξεκούραση και διασκέδαση και είναι πολύ πιθανό οι “διακοπές” αυτές να μας μείνουν αξέχαστες.\nΟι κατασκηνώσεις είναι πολλές και διάσπαρτες σε όλη την Ελλάδα. Βρίσκονται σε πολύ όμορφες τοποθεσίες και συνήθως ζητούν ομαδάρχες για διαμονή τουλάχιστον τριών εβδομάδων στην διάρκεια του καλοκαιριού. Η ιδέα βέβαια ότι θα περάσετε τρεις εβδομάδες παρέα με οκτάχρονα που θέλουν την μαμά τους, ίσως να μην είναι αυτή που θα σας εξιτάρει, είναι όμως μια όμορφη φάση για να ξεφύγει εντελώς κανείς, να τα αφήσει όλα πίσω και να ξαναγίνει λίγο παιδί. Οι στιγμές χαράς μπορεί να είναι πολλές, από το δέσιμο που θα αναπτύξουμε με τα παιδιά που θα έχουμε στην ευθύνη μας, μέχρι τα παιχνίδια και θα θεατρικά δρώμενα που θα στήσουμε με την ομάδα μας. Αν μάλιστα καταφέρουμε να πάρουμε και κάποιο από τα βραβεία που δίνονται για τις ομάδες που τα κατάφεραν καλύτερα, τα παιδιά μας θα μας λατρέψουν σαν θεούς. Μην εκπλαγείτε αν σε λίγα χρόνια βλέπετε δεκατριάχρονα και δεκαπεντάχρονα με σιδεράκια να σας κάνουν αιτήματα φιλίας στο fb. Θα είναι τα παιδιά της κατασκήνωσης που δεν σας έχουν ξεχάσει ποτέ.\nΑν έχουμε ήδη τον εξοπλισμό, είτε δικό μας είτε δανεικό, το κάμπινγκ είναι φυσικά η πιο προφανής φτηνή ή ακόμα και δωρεάν λύση για τις διακοπές μας. Φορτώνουμε το αυτοκίνητο ή την μηχανή με σκηνές και τα λοιπά σύνεργα και φεύγουμε για κάποιο οργανωμένο κάμπινγκ ή κάποια παραλία ή εξοχή στην οποία να επιτρέπεται το ελεύθερο κάμπινγκ. Αν πάμε σε οργανωμένο πρέπει να έχουμε κλείσει θέση γιατί δεν είναι βέβαιο ότι θα βρούμε. Αν πάμε σε ελεύθερο κάμπινγκ, θα πρέπει να έχουμε κάνει τις έρευνές μας νωρίτερα ώστε να δούμε αν και που επιτρέπεται. Θα είναι πολύ δυσάρεστη έκπληξη να βρεθούμε αντιμέτωποι με εξοργισμένους κατοίκους του μέρους όπου κατασκηνώσαμε ή ακόμα χειρότερα με τις τοπικές αρχές. Όπως και να ‘χει ετοιμαζόμαστε για φυσιολατρικές διακοπές όπου θα ζήσουμε με λιγότερες ανέσεις αλλά με την ευκαιρία να περάσουμε αξέχαστα.\nΜια πολύ αγαπημένη ελληνική συνήθεια είναι η φιλοξενία. Την αγαπούν όλοι και αυτοί που φιλοξενούνται και αυτοί που φιλοξενούν. Όσοι ανοίγουν τα σπίτια τους για να φιλοξενήσουν φίλους στην διάρκεια του καλοκαιριού είναι άνθρωποι που αγαπούν την παρέα και δεν θέλουν να την αποχωριστούν ακόμα και το καλοκαίρι. Ξέρουν καλά πως οι ωραιότερες αναμνήσεις χτίζονται στις διακοπές και δεν διστάζουν να ξεβολευτούν λιγάκι προκειμένου να περάσουν καλά με τους φίλους τους. Οι φιλοξενούμενοι από την μεριά τους μπορούν να κάνουν πραγματικά δωρεάν διακοπές διότι η παγκοσμίως διάσημη ελληνική φιλοξενία περιλαμβάνει συνήθως και φαγητό. Φυσικά θα πρέπει να συμμετέχουμε στα δρώμενα, όπως ψώνια, μαγείρεμα και καθάρισμα του σπιτιού, όταν όμως όλα αυτά τα κάνεις παρέα, είναι περισσότερο χαρά παρά οτιδήποτε άλλο.\nPrevious ArticleΟι πιο εκπληκτικές ακτογραμμές του κόσμου (εκτός από τις ελληνικές)\nNext Article“Καμία Μόνη”: Οι αθλήτριες του Τουρνουά Γυναικών 5×5 κατά της πατριαρχίας\nΈνα ταξίδι στις Κυκλάδες μέσα από 13 προφίλ στο Instagram\nKωνσταντίνος Μανιάτης 16 Ιουνίου, 2021